open-index/open-wikipedia-markdown huggingface dataset:
കീയാനു റീവ്സ്

കനേഡിയൻ നടനും സംഗീതജ്ഞനുമാണ് **കീയാനു ചാൾസ് റീവ്സ്** (/ kiˈɑːnuː). നിരവധി ബ്ലോക്ക്ബസ്റ്റർ ചിത്രങ്ങളിലെ അഭിനയത്തിലൂടെ പ്രശസ്തി നേടി. കോമഡികൾ ഉൾപ്പെടുന്ന *ബിൽ ആൻഡ് ടെഡ് ഫ്രാഞ്ചൈസികൽ*  (1989–2020); ആക്ഷൻ ത്രില്ലറുകൾ: *പോയിന്റ് ബ്രേക്ക്* (1991), *സ്പീഡ്* (1994), *ജോൺ വിക്ക് ഫ്രാഞ്ചൈസി* (2014–2023); സൈക്കോളജിക്കൽ ത്രില്ലർ: *ദി ഡെവിൾസ് അഡ്വക്കേറ്റ്* (1997); അമാനുഷിക ത്രില്ലർ: *കോൺസ്റ്റന്റൈൻ* (2005); സയൻസ് ഫിക്ഷൻ / ആക്ഷൻ സീരീസ്: *[[ദ മാട്രിക്സ്|ദി മാട്രിക്സ്]]* (1999-2003). *ഡേഞ്ചറസ് ലൈസൻസ്* (1988), *മൈ ഓൺ പ്രൈവറ്റ് ഐഡഹോ* (1991), *ലിറ്റിൽ ബുദ്ധ* (1993), റൊമാന്റിക് ഹൊറർ: *ബ്രാം സ്റ്റോക്കർസ് ഡ്രാക്കുള* (1992) തുടങ്ങിയ അദ്ദേഹം അഭിനയിച്ച പ്രധാന സിനിമകളാണ്.

## മുൻകാല ജീവിതം
കോസ്റ്റ്യൂം ഡിസൈനറും അവതാരകനുമായ പട്രീഷ്യ, ജൂനിയർ സാമുവൽ നൗലിൻ റീവ്സ് എന്നിവരുടെ മകനായി 1964 സെപ്റ്റംബർ 2 ന് ബെയ്റൂട്ടിൽ കിയാനു ചാൾസ് റീവ്സ് ജനിച്ചു.  അദ്ദേഹത്തിന്റെ അമ്മ ഇംഗ്ലീഷുകരിയും   അദ്ദേഹത്തിന്റെ പിതാവ് ഹവായിൽ നിന്നുള്ള അമേരിക്കക്കാരനായ  ചൈനീസ് - ഹവായിയൻ, ഇംഗ്ലീഷ്, ഐറിഷ്, പോർച്ചുഗീസ് വംശജനാണ്. റീവ്സിന്റെ അമ്മ പിതാവിനെ കാണുമ്പോൾ ബെയ്റൂട്ടിൽ കോസ്റ്റ്യൂം ഡിസൈനറായി ജോലി ചെയ്യുകയായിരുന്നു.  

## സ്വകാര്യ ജീവിതം
1999 ഡിസംബർ 24 ന് റീവ്സിന്റെ കാമുകി ജെന്നിഫർ സൈം, അവാ ആർച്ചർ സൈം-റീവ്സ് എന്ന മരിച്ച കുഞ്ഞിന് ജന്മം നൽകി. അക്കാരണത്താൽ, അവരുടെ ബന്ധത്തിൽ ഉണ്ടായ പ്രശ്നങ്ങൾ മൂലം ആഴ്ചകൾക്കുശേഷം അവർ വേർപിരിഞ്ഞു. 2001 ഏപ്രിൽ 2-ന് ലോസ് ഏഞ്ചൽസിലെ കഹുവെങ്ക ബൊളിവാർഡിൽ സൈം വാഹന അപകടത്തിൽ മരിച്ചു. മരണസമയം അവർ വിഷാദരോഗത്തിന് ചികിത്സയിലാണെന്നും മരുന്നുകൾ കഴിച്ചിരുന്നതായും പോലീസ്പറഞ്ഞിരുന്നു.    

## അവലംബം

## പുറത്തേക്കുള്ള കണ്ണികൾ

* 
* Keanu Reeves at Box Office Mojo
* 
* Keanu Reeves at People.com
* *Side by Side* : Q & A with Keanu Reeves, Le Royal Monceau, പാരീസ്, ഏപ്രിൽ 11-12, 2016.
വർഗ്ഗം:ജീവിച്ചിരിക്കുന്നവർ
വർഗ്ഗം:1964-ൽ ജനിച്ചവർ
വർഗ്ഗം:കനേഡിയൻ അഭിനേതാക്കൾ
പോബിത്തോറ വന്യജീവി സങ്കേതം

ഇന്ത്യയിലെ അസം സംസ്ഥാനത്തിലെ മോറിഗാവ് ജില്ലയിലെ വന്യജീവി സംരക്ഷണ കേന്ദ്രമാണ് **പോബിത്തോറ വന്യജീവി സങ്കേതം** അഥവാ **പാബിത്തോറ വന്യജീവി സങ്കേതം**.  ഗുവാഹത്തിയിൽ നിന്ന് 30 കിലോമീറ്റർ കിഴക്കായിട്ടാണ് ഇത് സ്ഥിതിചെയ്യുന്നത്. ഗുവാഹത്തിയിൽ നിന്നും 48 കിലോമീറ്ററാണ് ഇവിടേക്കുള്ള ദൂരം. ഗ്രേറ്റ് ഇന്ത്യൻ കാണ്ടാമൃഗങ്ങൾ ഇവിടെ ധാരാളമായി കാണപ്പെടുന്നു. 1971-ൽ പോബിത്തോറയെ ഒരു റിസർവ്വ് വനമായും 1987-ൽ ഒരു വന്യജീവി സങ്കേതമായും പ്രഖ്യാപിച്ചു. 

## അവലംബം

## പുറത്തേക്കുള്ള കണ്ണികൾ

* Photo essay on the rhino translocations from Pobitora to Manas National Park 

വർഗ്ഗം:ആസാമിലെ വന്യജീവി സംരക്ഷണകേന്ദ്രങ്ങൾ
കിയ മോട്ടോഴ്സ്

ദക്ഷിണ കൊറിയൻ വാഹന നിർമാതാക്കളാണ് കിയ മോട്ടോർസ്. ഹ്യുണ്ടായിയുടെ ഉപ കമ്പനിയാണ് **കിയ മോട്ടോർസ്**. ലോകത്തെ എട്ടാമത്തെ വലിയ കാർ നിർമാതാക്കളാണ് നിലവിൽ **കിയ മോട്ടോർസ്**.

## ഇന്ത്യയിൽ
ആന്ധ്രപ്രദേശിലെ അനന്ത്പുരിൽ 536 ഏക്കറിൽ ഇന്ത്യയിലെ ആദ്യ വിപുലമായ ഫാക്ടറി സമുച്ചയം സജ്ജമായി. അവിടെനിന്ന് പ്രതിവർഷം മൂന്നുലക്ഷം വാഹനങ്ങൾ നിർമ്മിക്കാനാണ് കമ്പനി ലക്ഷ്യമിടുന്നത്. 95 ശതമാനവും തദ്ദേശീയമായാണ് നിർമ്മിക്കുക.
### ഇന്ത്യയിൽ പുറത്തിറക്കിയ കാറുകൾ
* **Seltos**
* Sonet
* Syros
* Carens
* Carnival 
* EV6
* EV9
## ഇലക്ട്രിക് കാർ
കിയയുടെ ആദ്യ ഇലക്ട്രിക് കാറാണ് **സോൾ**. വിദേശ നിരത്തുകളിലെത്തിച്ചിട്ടുള്ള സോൾ ഹാച്ച്ബാക്കിനെയാണ് ഇലക്ട്രിക് കാറാക്കി മാറ്റിയിരിക്കുന്നത്. ഒറ്റത്തവണ ചാർജിങ്ങിൽ 450 കിലോമീറ്റർ സഞ്ചരിക്കാൻ സാധിക്കുന്ന ഈ വാഹനത്തിന് കരുത്ത് പകരുന്നത് 198 ബിഎച്ച്പി പവറും 395 എൻഎം ടോർക്കും ഉത്പാദിപ്പിക്കുന്ന ഇലക്ട്രിക് മോട്ടോറാണ്.
## അവലംബം

വർഗ്ഗം:വാഹന നിർമ്മാണ കമ്പനികൾ വർഗ്ഗം:കാർ നിർമ്മാണ കമ്പനികൾ
മോറീസ് ഗ്യാരേജസ്

1955 ZA Magnette|ലഘുചിത്രം

ചൈനീസ് വാഹന നിർമ്മാതാക്കളായ **SAIC** മോട്ടോ കോർപ്പറേഷൻ ലിമിറ്റഡിന്റെ ഉടമസ്ഥതയിലുള്ള ബ്രിട്ടീഷ് കാർ കമ്പനിയാണ് എം.ജി എന്നറിയപ്പെടുന്ന മോറീസ് ഗ്യാരേജസ്.

## ചരിത്രം

1924 ൽ ലണ്ടനിലെ ഓക്സ്ഫോർഡിലാണ് മോറീസ് ഗ്യാരേജസ് എന്ന എം.ജി കമ്പനി തുടങ്ങിയത്.
## ഇന്ത്യയിൽ
ഇന്ത്യയിൽ ഉത്പാദനം തുടങ്ങുന്നതിന്റെ ഭാഗമായി സ്വന്തം പ്ലാന്റ് സ്ഥാപിക്കാനൊരുങ്ങുകയാണ് കമ്പനി. ജനറൽ മോട്ടോഴ്‌സിന്റെ വഡോദരയിലെ പ്ലാന്റ് ഏറ്റെടുക്കാനുള്ള ചർച്ചകൾ പുരോഗമിക്കുകയാണ്. 2019-ഓടെ ഇന്ത്യൻ വിപണിയിൽ കാറുകൾ ലഭ്യമാക്കാനാണ് സായിക്ക് ലക്ഷ്യമിടുന്നത്. 'മോറീസ് ഗ്യാരേജസ്' (എം.ജി.) എന്ന ബ്രാൻഡിൽ പരിസ്ഥിതി സൗഹൃദ കാറുകളായിരിക്കും കമ്പനി ഇന്ത്യൻ വിപണിയിൽ അവതരിപ്പിക്കുക. എം.ജി. മോട്ടോർ ഇന്ത്യ എന്ന കമ്പനിക്ക് കീഴിലായിരിക്കും ഇന്ത്യയിലെ പ്രവർത്തനം. 

## കാറുകൾ
### ഹെക്ടർ
ഇന്ത്യയിൽ  എം.ജി മോട്ടോർ പുറത്തിറക്കുന്ന ആദ്യ എസ്.യു.വിയാണ് **ഹെക്ടർ**. ഇന്റർനെറ്റ് കാറെന്നാണ് (കണക്ടഡ് കാർ) ഹെക്ടറിനെ എം.ജി വിശേഷിപ്പിക്കുന്നത്. ആധുനിക വയർലെസ് സംവിധാനങ്ങൾ ഉപയോഗിച്ച് ഇന്റർനെറ്റുമായി പൂർണ സമയം ബന്ധപ്പെടാൻ ഹെക്ടറിന് കഴിയും. അത്യാധുനിക ഐ-സ്മാർട്ട് സംവിധാനമാണ് ഇത് സാധ്യമാക്കുന്നത്. സിസ്‌കോ, അൺലിമിറ്റ്, മൈക്രോസോഫ്റ്റ് തുടങ്ങിയ നിരവധി കമ്പനികൾ എംജിയുടെ ഐ-സ്മാർട്ട് സംവിധാനത്തിൽ പങ്കാളികളാണ്. 

### '''ആസ്റ്റർ'''
ആസ്റ്റർ നൂതന  ഇന്റർനെറ്റ് കണക്ടിവിറ്റി അടക്കമുള്ള നിരവധി ഫീച്ചറുകളുണ്ട്. എഐ അടിസ്ഥാനമാക്കിയുള്ള ഒരു പേഴ്സനൽ അസിസ്റ്റ് റോബോട്ട് കാറിനുള്ളിലുണ്ട്. ‌യുഎസ് കമ്പനിയായ സ്റ്റാർ ഡിസൈൻ രൂപപ്പെടുത്തിയ റോബോട്ട് മനുഷ്യഭാവമുള്ള ഇമോജികൾ കാട്ടിയാണ് നമ്മുടെ ആജ്ഞകളോടു പ്രതികരിക്കുക. സംസാരിക്കുന്ന ആളുടെ ദിശയിലേക്ക് ‘തലതിരിക്കുകയും’ ചെയ്യും.  

## അവലംബം


## പുറത്തേക്കുള്ള കണ്ണികൾ
വർഗ്ഗം:വാഹന നിർമ്മാണ കമ്പനികൾ
വർഗ്ഗം:കാർ നിർമ്മാണ കമ്പനികൾ
ഹിച്ച്ഹിക്കിംഗ്

[വലത്ത്‌|ലഘുചിത്രം|300x300ബിന്ദു| 2006 ൽ [ന്യൂസീലൻഡ്|ന്യൂസിലാന്റിൽ രണ്ട് സ്ത്രീകൾ ഹിച്ച്ഹിക്കിംഗ്ൽ  ]]

വ്യക്തികളോട്, സാധാരണയായി അപരിചിതരോട്, അവരുടെ വാഹനത്തിലോ മറ്റ് വാഹനങ്ങളിലോ യാത്ര ചെയ്യാൻ അനുവാദം ആവശ്യപ്പെടുന്നതിലൂടെ ലഭിക്കുന്ന ഒരു ഗതാഗത മാർഗ്ഗമാണ് **ഹിച്ച്ഹിക്കിംഗ്** (**തമ്പിംഗ്** അല്ലെങ്കിൽ **ഹിച്ചിംഗ്** എന്നും ഇത് അറിയപ്പെടുന്നു). പലപ്പോഴും ഹിച്ച്ഹിക്കിംഗ് സാധാരണയായി സൗജന്യമാണ്, പക്ഷേ എല്ലായ്പ്പോഴും സൗജന്യമല്ല. കഴിഞ്ഞ നൂറ്റാണ്ടിൽ രാജ്യങ്ങളുടെ മികച്ച ഭാഗങ്ങളിലേയ്ക്കുള്ള ഒരു യാത്രാമാർഗ്ഗമായി ഹിച്ച്ഹിക്കിംഗും നാടോടികൾ ഉപയോഗിച്ചിട്ടുണ്ട്, ഇന്നും അത്തരം യാത്രാമാർഗ്ഗങ്ങൾ ആളുകൾ തുടരുകയും ചെയ്യുന്നു.

## സിഗ്നലിംഗ് രീതികൾ
**ഹിച്ച്ഹിക്കർമാർ ഉപയോഗിക്കുന്ന സിഗ്നലുകൾ**

തനിക്ക് ഒരു സവാരി ആവശ്യമാണെന്ന് സൂചിപ്പിക്കുന്നതിന് ഹിച്ച്ഹിക്കർമാർ പലതരം സിഗ്നലുകൾ ഉപയോഗിക്കുന്നു. സൂചകങ്ങൾ‌ ശാരീരികമായ ആംഗ്യങ്ങളോ രേഖാമൂലമുള്ള ചിഹ്നങ്ങൾ‌ ഉൾപ്പെടെയുള്ള പ്രദർശനങ്ങളോ ആകാം. ഉദാഹരണമായി, ഹിച്ച്ഹിക്കർമാർ ഉപയോഗിക്കുന്ന ഹാൻഡ് സിഗ്നലുകൾ പോലെയുള്ളവയുടെ ഉപയോഗം ലോകമെമ്പാടും വ്യത്യാസപ്പെട്ടിരിക്കുന്നു:

* ചില ആഫ്രിക്കൻ രാജ്യങ്ങളിൽ, ഹിച്ച്ഹിക്കറുടെ ഉള്ളംകൈ മുകളിലേക്ക് അഭിമുഖീകരിച്ച് കൈ പിടിച്ചിരിക്കുന്നു.
*യൂറോപ്പ്, വടക്കേ അമേരിക്ക, യുണൈറ്റഡ് കിംഗ്ഡം എന്നിവിടങ്ങളിൽ മിക്ക യാത്രക്കാരും യാത്രാ ദിശയ്ക്ക് അഭിമുഖമായി നിൽക്കുന്നു. അടച്ച കൈയുടെ തള്ളവിരൽ മുകളിലേക്കോ വാഹന യാത്രയുടെ ദിശയിലേക്കോ പിടിച്ച് ഹിച്ച്ഹിക്കർ സാധാരണഗതിയിൽ റോഡിലേക്ക് കൈ നീട്ടുന്നു.
*ഓസ്‌ട്രേലിയ പോലുള്ള ലോകത്തിന്റെ മറ്റ് ഭാഗങ്ങളിൽ, ചൂണ്ടുവിരൽ ഉപയോഗിച്ച് റോഡിലേക്ക് വിരൽ ചൂണ്ടുന്നത് സാധാരണമാണ്.

## നിയമപരമായ നിലപാട്
ചരിത്രപരമായി നോക്കിയാൽ ലോകവ്യാപകമായി നിലനിൽക്കുന്ന സാധാരണമായ ഒരു  ശീലമാണ് ഹിച്ച്ഹിക്കിംഗ്, അതിനാൽ ഇത് നിയന്ത്രിക്കുന്നതിനു നിയമങ്ങൾ നിലനിൽക്കുന്ന വളരെ കുറച്ച് സ്ഥലങ്ങൾ മാത്രമേ ലോകത്ത് ഉള്ളൂ. എന്നിരുന്നാലും, ന്യൂനപക്ഷം രാജ്യങ്ങളിൽ ചില സ്ഥലങ്ങളിൽ ഹിച്ച്ഹിക്കിംഗ് നിയന്ത്രിക്കുന്ന ചില നിയമങ്ങളുണ്ട്. ഉദാഹരണത്തിന്, അമേരിക്കൻ‌ ഐക്യനാടുകളിൽ, ഡ്രൈവർമാരുടെയും ഹിച്ച്ഹിക്കർമാരുടെയും സുരക്ഷയുടെ അടിസ്ഥാനത്തിൽ ഹിച്ച്ഹിക്കിംഗ് നിരോധിക്കുന്ന നിയമങ്ങൾ ചില പ്രാദേശിക സർക്കാരുകൾ കൈക്കൊണ്ടിരിക്കുന്നു.
## അവലംബം

വർഗ്ഗം:ഗതാഗത മാർഗ്ഗങ്ങൾ
മാപ്പിള (വിവക്ഷകൾ)

മണവാളൻ, ജാമാതാവു്, തെക്കൻ പ്രദേശത്തെ സുറിയാനി ക്രിസ്ത്യാനി, വടക്കൻ പ്രദേശത്തെ മുസ്ലിം എന്നിങ്ങനെ നാലു് വ്യത്യസ്ത അർത്ഥങ്ങളിൽ **മാപ്പിള** എന്ന പദം മലയാളഭാഷയിൽ ഉപയോഗത്തിലുണ്ടു്.

## പേരിനു പിന്നിൽ
മാപ്പിള എന്ന പേരിന്റെ അർത്ഥം ജാമാതാവ് എന്നാണ്‌.കൂടാതെ അമ്മ പുത്രൻ എന്നും ആദിവാസികളുടെ ഭാഷയിൽ അർഥം ഉണ്ട് മാ -എന്നാൽ അമ്മ, പിള്ള -എന്നാൽ കുഞ്ഞ്... /മക്കൾ..  

ഇതേ അർത്ഥത്തിൽ തമിഴിൽ മാപ്പിള്ളൈ എന്ന് ഉപയോഗിച്ചുവരുന്നുണ്ട്.

# മാർഗ്ഗ പിള്ള എന്ന പേരിൽ നിന്നാണ്‌ മാപ്പിള എന്ന പദം ഉണ്ടായത് എന്നും ചിലർ കരുതുന്നു.  കേരളത്തിൽ ദ്രാവിഡ സംസ്കാരം നിലനിന്നിരുന്ന കാലത്ത് ആദ്യത്തെ മതമായി ഇവിടെ പ്രചരിച്ചത് ബുദ്ധമതമായിരുന്നു. ചക്രവർത്തിയും രാജാക്കന്മാരും ബുദ്ധമതം സ്വീകരിക്കുകയുണ്ടായി.  ജനങ്ങളിൽ നിരവധി പേരും ബുദ്ധമതാനുയായികളായി. ഇങ്ങനെ പുതുതായി ബുദ്ധമതം സ്വീകരിക്കേണ്ടവർ തലമുണ്ഡനം തുടങ്ങി നിരവധി ചടങ്ങുകൾ ആചരിക്കേണ്ടതുണ്ടായിരുന്നു. ഇതിനെ മാർഗ്ഗം കൂടുക അഥവാ ധർമ്മ മാർഗ്ഗം ചേരുക എന്നാണ്‌ പറഞ്ഞിരുന്നത്. കാലക്രമേണ ഈ പദം മറ്റു മതങ്ങളിലേക്ക് ചേക്കേറുന്നതിനേയും  മാർഗ്ഗപ്പിള്ള എന്ന പദം അത്തരം മതപരിവർത്തനം നടത്തിയവരേയും സൂചിപ്പിക്കാനുപയോഗിക്കപ്പെട്ടു. മാർഗ്ഗപ്പിള്ള ലോപിച്ച് മാപ്പിളയായിത്തീർന്നു. കൊച്ചിയിൽ ജൂതന്മാരേയും സുറിയാനി ക്രിസ്ത്യാനികളേയും മുഹമ്മദീയരേയും യഥാക്രമം ജൂതമാപ്പിള, നസ്രാണിമാപ്പിള, ജോനകമാപ്പിള എന്ന് വിളിച്ചിരുന്നതായി രേഖപ്പെടുത്തിയിരിക്കുന്നത് ഈ വാദത്തിന്‌ ശക്തി പകരുന്നു. 
#അറബി പദമായ മ‍അ്ബറ് എന്നതിൽ നിന്നാണ് മാപ്പിളയുടെ ഉത്ഭവം എന്നും അഭിപ്രായം ഉണ്ട്. മ‍അ്ബറിന് വെളളം കടൽ എന്നൊക്കെയാണ്‌ അർത്ഥം.  മറ്റു ചിലരാകട്ടേ മഫ്‌ലഹ് എന്ന അറബി പദത്തിൽ നിന്നാണെന്ന് ഊഹിക്കുന്നു. ഇതിനർത്ഥം കൃഷിപ്പണി എന്നാണ്‌. ഇതെല്ലാം പരസ്പരവിരുദ്ധങ്ങളായ ചിന്താഗതികളാണ്‌ എന്നാണ്‌ പി.കെ. മുഹമ്മദ് കുഞ്ഞി അഭിപ്രായപ്പെടുന്നത്.
# മഹാപിള്ള എന്നതിന്റെ ചുരുക്കരൂപമാണ് മാപ്പിള എന്നും ചിലർ കരുതുന്നു. അറബിവ്യാപാരികളേ മഹാൻ എന്ന് വിളിച്ചിരുന്നു എന്നും അവരുടെ മക്കളേ മഹാപിള്ള എന്ന് വിളിച്ചിരിക്കാം എന്നും അവർ കരുതുന്നു.  പിന്നെ ഉള്ളത് നായർ സമുദായത്തിൽ നിന്ന് ഒരുപാട് പേരു മുസ്ലിമിങ്ങൾ ആവുകയും ചെയ്തപ്പോൾ ഇവരെ "മുസ്ലിം പിള്ളമാർ " എന്നു വിളിച്ചിരിക്കാമെന്നും ഈ പദത്തിൽ നിന്ന് മാപ്പിള എന്ന് പേര് ഉണ്ടായത് എന്നുമാണ് അത്ര പ്രബലമല്ലാത്ത മറ്റൊരു അഭിപ്രായം.
#മുസ്‌ലിംകളുടെ പുണ്യ പ്രദേശമായ മക്കയിൽ നിന്ന് പലായനം ചെയ്തു വന്നവർ എന്ന നിലക്ക് മക്കൈ പിള്ള (Macca Pillai) എന്നത് ലോപിച്ചുണ്ടായതാണെന്ന് മാപ്പിളമാർ എന്നത് എന്ന് ഒരു അഭിപ്രായം 1851 ൽ ഇറങ്ങിയ Goa and Blue Mountains എന്ന കൃതിയിൽ രേഖപ്പെടുത്തിയിട്ടുണ്ട്.
#മലബാർ തീരത്ത് ഇസ്ലാം ഉണ്ടാവുന്നതിന് മുന്നേ തന്നെ മാപ്പിളമാർ ഉണ്ടായിരുന്നു എന്ന് എംജീസ് പറയുന്നു. അറബി കച്ചവടക്കാർക്ക് ജനിക്കുന്ന കുട്ടിയെ ഒരു ജാതിയിലും ഉൾപെടുത്താൻ പറ്റാത്തത് കൊണ്ട് മാ-പിള്ള എന്ന് വിളിച്ചു വന്നു.

## വിവക്ഷകൾ
#മാപ്പിള(വാക്ക്) മണവാളൻ, ജാമാതാവു്
#തെക്കൻ പ്രദേശത്തെ സുറിയാനി ക്രിസ്ത്യാനി
#വടക്കൻ കേരളത്തിലെ മുസ്‌ലിം
#
#മാപ്പിളപ്പാട്ട്
#കേരളത്തിലെ ലത്തീൻ കത്തോലിക്കർ
#

## അവലംബം
സതീഷ് കെ. കുന്നത്ത്

മലയാളനാടകനടനാണ് **സതീഷ് കെ. കുന്നത്ത്**. നാടകാഭിനയത്തിന് സംസ്ഥാന പുരസ്കാരം നേടിയിട്ടുണ്ട്.

തൃശൂർ ജില്ലയിൽ കൊടുങ്ങല്ലൂരിനും ഇരിങ്ങാലക്കുടക്കും സമീപമുള്ള കോണത്തുകുന്നാണ് ഇദ്ദേഹത്തിന്റെ സ്വദേശം. കോണത്തുകുന്നു ഗവ. യു പി സ്‌കൂൾ, കരൂപ്പടന്ന ഗവ. ഹൈസ്ക്കൂൾ എന്നിവിടങ്ങളിൽ നിന്ന് സ്ക്കൂൾ വിദ്യാഭ്യാസം പൂർത്തിയാക്കി. അമേച്ചർ നാടകങ്ങളിലൂടെ നാടക രംഗത്തേക്ക് വന്ന സതീഷ് പിന്നീട് പ്രൊഫഷണൽ നാടകങ്ങളിൽ സജീവമായി. 2012-ലെ പ്രൊഫഷണൽ നാടക മത്സരത്തിൽ മികച്ച രണ്ടാമത്തെ നടനുള്ള പുരസ്കാരം *പരകായ പ്രവേശം* എന്ന നാടകത്തിലൂടെ ലഭിച്ചു. ഫ്രഞ്ച് വിപ്ലവം, സമക്ഷം,ലോനപ്പന്റെ മാമ്മോദീസ, തൊട്ടപ്പൻ, അങ്കമാലി ഡയറീസ്, തരംഗം, മിഖായേൽ എന്നീ ചലച്ചിത്രങ്ങളിലും അഭിനയിച്ചിട്ടുണ്ട്.

## അഭിനയിച്ച നാടകങ്ങൾ
* പരകായ പ്രവേശം
* കുരുത്തി

## അവലംബം

വർഗ്ഗം:മലയാളനാടകനടന്മാർ
വർഗ്ഗം:മികച്ച രണ്ടാമത്തെ നടനുള്ള കേരള സംഗീതനാടക അക്കാദമി പുരസ്കാരം ലഭിച്ചവർ
ഡിഡിആർ 4 എസ്ഡിറാം

**ഇരട്ട ഡാറ്റാ നിരക്ക് 4 സിൻക്രണസ് ഡൈനാമിക് റാൻഡം-ആക്സസ് മെമ്മറി**, ഔദ്യോഗികമായി **ഡിഡിആർ 4 എസ്ഡിറാം**(DDR4 SDRAM) എന്ന് ചുരുക്കിപ്പറയുന്നു, ഉയർന്ന ബാൻഡ്‌വിഡ്ത്ത് ("ഇരട്ട ഡാറ്റ നിരക്ക്") ഇന്റർഫേസുള്ള ഒരു തരം സിൻക്രണസ് ഡൈനാമിക് റാൻഡം-ആക്‌സസ് മെമ്മറിയാണ് ഇത്.

2014 ൽ വിപണിയിൽ പുറത്തിറങ്ങി,  ഇത് ഡൈനാമിക് റാൻഡം-ആക്സസ് മെമ്മറിയുടെ (ഡ്രാം) ഏറ്റവും പുതിയ വകഭേദങ്ങളിൽ ഒന്നാണ്, അവയിൽ ചിലത് 1970 കളുടെ തുടക്കം മുതൽ ഉപയോഗത്തിലുണ്ട്,  ഒപ്പം ഡിഡിആർ 2, ഡിഡിആർ 3 സാങ്കേതികവിദ്യകളുടെ ഉയർന്ന വേഗതയുള്ള പിൻഗാമി.

മറ്റ് ഘടകങ്ങൾക്ക് പുറമെ വ്യത്യസ്ത സിഗ്നലിംഗ് വോൾട്ടേജും ഫിസിക്കൽ ഇന്റർഫേസും കാരണം ഡിഡിആർ 4 മുമ്പത്തെ ഏതെങ്കിലും തരത്തിലുള്ള റാൻഡം-ആക്സസ് മെമ്മറിയുമായി (റാം) പൊരുത്തപ്പെടുന്നില്ല.

ഇസിസി മെമ്മറി കേന്ദ്രീകരിച്ച് 2014 പൊതു വിപണിയായ ക്യു 2 ൽ ഡിഡിആർ 4 എസ്ഡിറാം  പുറത്തിറക്കി. അതേസമയം, ഡിസിആർ 4 മെമ്മറി ആവശ്യമുള്ള ഹസ്‌വെൽ-ഇ പ്രോസസറുകളുടെ സമാരംഭത്തോടൊപ്പം ഇസിസി ഇതര ഡിഡിആർ 4 മൊഡ്യൂളുകൾ 2014 ക്യു 3 ൽ ലഭ്യമായി.
## സവിശേഷതകൾ
ഡി‌ഡി‌ആർ 4 ന്റെ മുൻ‌ഗാമിയായ ഡി‌ഡി‌ആർ 3 യെക്കാൾ ഉള്ള പ്രാഥമിക ഗുണങ്ങളിൽ ഉയർന്ന മൊഡ്യൂൾ ഡെൻസിറ്റി, ലോവർ വോൾട്ടേജ് ആവശ്യകതകൾ എന്നിവ ഉൾപ്പെടുന്നു, ഒപ്പം ഉയർന്ന ഡാറ്റാ റേറ്റ് ട്രാൻസ്ഫർ വേഗതയും. ഡി‌ഡി‌ആർ 3 ന്റെ പരമാവധി ഒരു ജി‌എം 16 ജിബിയെ അപേക്ഷിച്ച് ഡി‌ഡി‌ആർ‌4 സ്റ്റാൻ‌ഡേർഡ് 64 ജിബി വരെ ശേഷിയുള്ള ഡി‌എം‌എമ്മുകളെ അനുവദിക്കുന്നു.മുമ്പത്തെ തലമുറയിലെ ഡി‌ഡി‌ആർ മെമ്മറിയിൽ നിന്ന് വ്യത്യസ്തമായി, ഡി‌ഡി‌ആർ 3-ൽ ഉപയോഗിച്ച 8n ന് മുകളിലേക്ക് പ്രീഫെച്ച് വർദ്ധിപ്പിച്ചിട്ടില്ല; അടിസ്ഥാന ബർസ്റ്റ് വലുപ്പം നിർണ്ണയിക്കുന്നത് എട്ട് പദങ്ങളാണ്, കൂടാതെ സെക്കൻഡിൽ കൂടുതൽ റീഡ് / റൈറ്റ് കമാൻഡുകൾ അയച്ചുകൊണ്ട് ഉയർന്ന ബാൻഡ്‌വിഡ്ത്ത് നേടാനാകും. ഇത് അനുവദിക്കുന്നതിന്, സ്റ്റാൻഡേർഡ് ഡിറാം ബാങ്കുകളെ രണ്ടോ നാലോ തിരഞ്ഞെടുക്കാവുന്ന ബാങ്ക് ഗ്രൂപ്പുകളായി വിഭജിക്കുന്നു,  അവിടെ വിവിധ ബാങ്ക് ഗ്രൂപ്പുകളിലേക്കുള്ള കൈമാറ്റം കൂടുതൽ വേഗത്തിൽ ചെയ്യാം.

വേഗത വർദ്ധിക്കുന്നതിനുസൃതമായി ഊർജ്ജ ഉപഭോഗം വർദ്ധിക്കുന്നതിനാൽ, താഴ്ന്ന വോൾട്ടേജിൽ അൺ റീസണബിൾ പവർ, തണുപ്പിക്കൽ ആവശ്യകതകളും ഇല്ലാതെ തന്നെ ഉയർന്ന വേഗത പ്രവർത്തിപ്പിക്കാൻ അനുവദിക്കുന്നു.

400 മുതൽ 1067 മെഗാഹെർട്സ് വരെയുള്ള ആവൃത്തികളുമായി താരതമ്യപ്പെടുത്തുമ്പോൾ 800 മുതൽ 1600 മെഗാഹെർട്സ് വരെ (ഡിഡിആർ 4-1600 മുതൽ ഡിഡിആർ 4-3200 വരെ) 1.2 വോൾട്ടേജിലാണ് ഡിഡിആർ 4 പ്രവർത്തിക്കുന്നത് (ഡിഡിആർ 3-813 മുതൽ ഡിഡിആർ 3-2133 വരെ)  ഡിഡിആർ 3 തടസ്സിമില്ലാതെ പ്രവർത്തിക്കുന്നതിന് 1.5 വോൾട്ടേജ് ആവശ്യമാണ്. ഡി‌ഡി‌ആറിന്റെ സ്വഭാവം കാരണം, ഇതിന്റെ വേഗത സാധാരണയായി ഈ നമ്പറുകളുടെ ഇരട്ടിയാണ് (ഡി‌ഡി‌ആർ 3-1600, ഡി‌ഡി‌ആർ 4-2400 എന്നിവ സാധാരണമാണ്, ഡി‌ഡി‌ആർ 4-3200, ഡി‌ഡി‌ആർ 4-4800, ഡി‌ഡി‌ആർ 4-5000 എന്നിവ ഉയർന്ന ചെലവിൽ ലഭ്യമാണ്). ഡിഡിആർ 3 1.35 വോൾട്ടിലോ, വോൾട്ടേജ് സ്റ്റാൻ‌ഡേർഡ് ഡിഡിആർ 3 യിൽ നിന്ന് വ്യത്യസ്തമായി, ഡി‌ഡി‌ആർ 4 ന്റെ ഡി‌ഡി‌ആർ 4L തലത്തിലുള്ള താഴ്ന്ന വോൾട്ടേജ് പതിപ്പ് ഇല്ല.
## ടൈംലൈൻ

### 2005:
2007 ൽ ഡി‌ഡി‌ആർ 3 സമാരംഭിക്കുന്നതിന് ഏകദേശം 2 വർഷം മുമ്പ് സ്റ്റാൻ‌ഡേർഡ് ബോഡി ജെഡെക് 2005 ൽ ഡി‌ഡി‌ആർ 3 യുടെ പിൻ‌ഗാമിയായി പ്രവർത്തിക്കാൻ തുടങ്ങി  ഡി‌ഡി‌ആർ 4 ന്റെ ഉയർന്ന തലത്തിലുള്ള ആർക്കിടെക്ചർ 2008 ൽ പൂർ‌ത്തിയാക്കാൻ‌ പദ്ധതിയിട്ടിരുന്നു.

## അവലംബം

വർഗ്ഗം:SDRAM
സാത്താൻ

ലഘുചിത്രം|സാത്താൻ : ഒരു പെയിന്റിംഗ്
മനുഷ്യർക്ക് പൈശാചികാംശം നല്കുന്നതും, ദൈവത്തിന് എതിരായി നടക്കാനും, മതപരമായ കാര്യങ്ങളിൽ തടസ്സമുണ്ടാക്കുന്നതുമായി ക്രിസ്‌ത്യൻ, മുസ്ലീം മതങ്ങളിൽ കരുതുന്നതും ആളുകളെ തെറ്റായ വഴികളിലൂടെ നയിക്കുന്നതുമായ ദുഷ്ടശക്തിയാണ് **സാത്താൻ** അഥവാ **ചെകുത്താൻ**. പ്രാചീന ഹീബ്രു ഭാഷയിൽ സാത്താന്‌ 'എതിരാളി' എന്ന്‌ മാത്രമേ അർഥമുള്ളു. 

## ഉല്പത്തി
ദൈവത്തിന്റെ ഒരു ദൂതനായിട്ടാണ്‌ സാത്താൻ സൃഷ്ടിക്കപ്പെട്ടത്‌. അവൻ പാപം ചെയ്യുന്നതിനു മുമ്പ്‌ ഒരു പക്ഷെ അരുണോദയപുത്രൻ എന്നർത്ഥം വരുന്ന ലൂസിഫർ എന്നാണ് അവൻ വിളിക്കപ്പെട്ടിരുന്നത്‌ എന്ന്‌ ബൈബിളിൽ പറയുന്നു  

## സാംഗത്യം
സാത്താൻ ഒരു യഥാർഥ വ്യക്തിയല്ലെന്ന്‌ ചില ആധുനിക പണ്ഡിതന്മാർ പറയുന്നു. മനുഷ്യന്റെ ഭാവനയിൽ ഉരുത്തിരിഞ്ഞ ഒരു സാങ്കൽപ്പിക കഥാപാത്രമാണ്‌ അവൻ എന്നാണ്‌ അവരുടെ പക്ഷം. 
## ബൈബിളിലെ പരാമർശങ്ങൾ
ദൈവം ഉണ്ടെങ്കിൽ സാത്താനും ഉണ്ട്‌. ബൈബിളിൽതന്നെ ക്രിസ്തുവിനെ സാത്താൻ പരീക്ഷിക്കുന്നതും പലരിൽനിന്നും സാത്താനെ ഒഴിപ്പിക്കുന്നതുമായ പരാമർശങ്ങൾ കാണാം. ജൂതദർശനങ്ങളിൽ സാത്താൻ ദൈവത്തിന്റെ എല്ലാ പദ്ധതികളെയും എതിർക്കുന്നവനും തടസ്സപ്പെടുത്തുന്നവനും വ്യാമോഹം, പ്രലോഭനം എന്നിവ ചെയ്യുന്നവനും ദൈവത്തിനുവേണ്ടി തന്നെ കഷ്ടതകളും പരീക്ഷണങ്ങളും നടത്തുന്നവനും (ഇയോബ്‌, പഴയനിയമം നോക്കുക) എന്നിട്ട്‌ പഴി കേൾക്കേണ്ടിവരുന്നവനും ഒക്കെ ആയിട്ടാണ്‌ നാം കാണുന്നത്‌. ദൈവികസഭയിലെ ദൈവത്തിന്റെ ആജ്ഞാനുവർത്തികളായ അനേകം 'ദൈവപുത്ര'രിൽ ഒരാളാണ്‌ സാത്താൻ എന്ന്‌ ഇയോബിന്റെ പുസ്തകത്തിൽ (പഴയനിയമം)കാണാം. പിൽക്കാല ഗ്രീക്ക്‌ മിത്തോളജിയുടെ സ്വാധീനമാവാം സാത്താനെ ലൂസിഫർ എന്നും (പ്രഭാത നക്ഷത്രം, വെള്ളി നക്ഷത്രം, ശുക്രൻ)പറയുന്നുണ്ട്‌. സെമിറ്റിക്‌ മതങ്ങളിൽ ആണ്‌ സാത്താനെ പ്രകൃതിവിരുദ്ധ, ആസുരശക്തിയായി ഡെവിൾ അഥവാ പിശാചായി വരച്ചു വെച്ചിരിക്കുന്നത്‌. വിശേഷിച്ചും സ്വർഗത്തിലെ യുദ്ധശേഷം പാതാളത്തിലേക്ക്‌ നിപതിച്ച മാലാഖയായും മനുഷ്യന്റെ സകല പാപങ്ങൾക്കും ഉറവിടമായും അവനെ പാപം ചെയ്യാൻ പ്രേരിപ്പിക്കുന്നവനായും പ്രലോഭനങ്ങൾക്ക്‌ അടിമപ്പെടുന്നവനായും പുതിയ നിയമവും സമാനതകളോടെ ഖുറാനും രേഖപ്പെടുത്തിയിരിക്കുന്നു.
ഭൂതങ്ങളുടെ നായകൻ എന്ന്‌ മത്തായിയുടെ സുവിശേഷത്തിലും ഇഹലോകത്തിന്റെ ദൈവം എന്ന്‌ കോരിയാന്തറിലും (പു.നി) പരാമർശങ്ങൾ കാണാം. 

## ഇസ്ലാമിക കാഴ്ചപ്പാടിൽ
ഖുറാൻ അനുസരിച്ച്‌ ദൈവസൃഷ്ടി ആയ ആദിമാനവൻ ആദാമിനെ വണങ്ങാൻ കൂട്ടാക്കാതിരുന്ന ഇബിലിസ്‌ ആണ്‌ സാത്താൻ അഥവാ,,

asaassil. സൈത്താൻ. അറബിക്‌ ഭൂതങ്ങളായ ജിന്നുകളുടെ അധിപതികൂടിയാണ്‌ ഇബിലിസ്‌.
## ഇതും കാണുക
ലൂസിഫർ

കറുത്ത കുർബ്ബാന

ജിന്ന്
## പുറത്തേക്കുള്ള കണ്ണികൾ
*ചർച്ച് ഓഫ് സാറ്റാൻ 
*ചർച്ച് ഓഫ് സാറ്റാൻ ഇൻ‌ഫർമേഷൻ പാക്ക്
## അവലംബം

വർഗ്ഗം:ആചാരങ്ങൾ
ഹ്യൊണ്ടെ മോട്ടോർ കമ്പനി

ഒരു ദക്ഷിണ കൊറിയൻ വാഹന നിർമ്മാണ കമ്പനിയാണ് **ഹ്യൊണ്ടെ** **മോട്ടോർസ്** അഥവാ **ഹ്യൊണ്ടെ മോട്ടോർ കമ്പനി**. ലോകത്തെ നാലാമത്തേതും ഇന്ത്യയിലെ രണ്ടാമത്തെതുമായ വലിയ കാർ നിർമാതാവും, ഇന്ത്യയിൽ നിന്നും ഏറ്റവുമധികം കാർ കയറ്റുമതി ചെയ്യുന്ന കമ്പനിയുമാണ് ഹുണ്ടായി.

## ഇലക്ട്രിക് കാർ
ഹ്യൊണ്ടെ മോട്ടോർസിന്റെ ആദ്യ ഇലക്ട്രിക് കാറാണ് കോന. ഇന്ത്യയിലെ ആദ്യത്തെ ഇലക്ട്രിക് എസ്‌യുവികൂടിയാണ് ഹ്യൊണ്ടെ കോന. ഒറ്റ ചാർജിൽ 452 കിലോമീറ്ററാണ് ARAI സ്ഥിരീകരിച്ച ദൂര പരിധി. 2018 ജനീവ മോട്ടോർ ഷോയിലാണ് ഹ്യൊണ്ടെ ഇലക്ട്രിക് മോഡലായ കോന അവതരിപ്പിച്ചത്.

## ആഡംബര കാറുകൾ
ആഡംബര ശ്രേണിയിൽ മേൽക്കോയ്മ നേടാൻ വേണ്ടി *ജെനിസിസ്* എന്ന ശ്രേണിയാണ് ഹ്യൊണ്ടെ സൃഷ്ടിച്ചിരിക്കുന്നത്. 2015ലാണ് ആഡംബര കാറുകൾക്കായി ജെനിസിസ് എന്ന ബ്രാൻഡിനെ ഹ്യൊണ്ടെ മോട്ടോർ ഗ്രൂപ്പ് സ്ഥാപിച്ചത്. 

## അവലംബം

## പുറം കണ്ണികൾ

*
*Hyundai Motor's Brand Homepage 
*Engineering centers  and manufacturing facilities 
*Hyundai Factory Tour signup site 
*
*AutoPasion18. GALLOPER history (in Spanish)

വർഗ്ഗം:കാർ നിർമ്മാണ കമ്പനികൾ
വർഗ്ഗം:വാഹന നിർമ്മാണ കമ്പനികൾ
മഡോന്നിന (റോബർട്ടോ ഫെറുസി)

1897-ൽ വെനീസ് ബിനാലെ രണ്ടാമൻ സ്വന്തമാക്കിയ റോബർട്ടോ ഫെറുസി (1854-1934) ചിത്രീകരിച്ച ഒരു എണ്ണഛായാചിത്രമായിരുന്നു **മഡോണ ഓഫ് ദ സ്ട്രീറ്റ്** എന്നുമറിയപ്പെടുന്ന **മഡോന്നിന.** ആഞ്ചലീന  സിയാൻ   (വയസ്സ് 11), അവളുടെ അനുജൻ  എന്നിവരായിരുന്നു ഈ ചിത്രത്തിന്റെ മാതൃകകൾ. യഥാർത്ഥത്തിൽ ഇതൊരു മതചിത്രമായി വരച്ചിട്ടില്ലെങ്കിലും, ഈ ചിത്രം കന്യകാമറിയത്തിന്റെ കുഞ്ഞിനെ പിടിച്ചിരിക്കുന്ന ഒരു ചിത്രമായി ജനപ്രിയമായിത്തീർന്നു. കൂടാതെ ഈ ചിത്രം ഫെറുസിയുടെ സൃഷ്ടികളിൽ ഏറ്റവും പ്രശസ്തമായി.

## യഥാർത്ഥ പെയിന്റിംഗിന്റെ വിധി
1897-ൽ വെനീസിലെ ഒരു ആർട്ട് എക്സിബിഷനിലാണ് യഥാർത്ഥ ചിത്രം ആദ്യമായി പ്രദർശിപ്പിച്ചത്.1924-ൽ ഫ്രാൻസിൽ അന്തരിച്ച സ്റ്റീൽ കോടീശ്വരനും നയതന്ത്രജ്ഞനും ആയ ജോൺ ജോർജ്ജ് അലക്സാണ്ടർ ലീഷ്മാൻ,  ചിത്രം വാങ്ങിയെങ്കിലും പുനഃനിർമ്മാണത്തിന് അവകാശമുണ്ടായിരുന്നില്ല. അറിയപ്പെടുന്ന അവസാന ഉടമ അദ്ദേഹമാണ്. 1950 കളിൽ ചിത്രം പെൻ‌സിൽ‌വാനിയയിലെ ഒരു സ്വകാര്യ കലാ ശേഖരത്തിൽ പ്രവേശിക്കാൻ സാധ്യതയുണ്ടായിരുന്നു.എന്നാൽ യഥാർത്ഥചിത്രത്തിന്റെ നിലവിലെ സ്ഥാനം അജ്ഞാതമാണ്. റോബർട്ടോ ഫെറുസിയുടെ  കാണാതായ ലാ മഡോന്നിനയുടെ നിലവിലെ പ്രിന്റുകളുമായി സാമ്യമുള്ള ഇറ്റലിയിലെ ഫ്ലോറൻസിൽ നിന്നുള്ള മഡോണ ആന്റ് ചൈൽഡ് എന്ന പേരിൽ ഒരു യഥാർത്ഥ എണ്ണഛായാചിത്രം ഡോ. എഡ്ഗർ ഡബ്ല്യു. ക്രാസ് 1950-ൽ സിസ്റ്റേഴ്സ് ഓഫ് സെന്റ് കാസിമിറിന് കൈമാറി. രണ്ടാമത്തെ സാധ്യത യൂറോപ്പിൽ നിന്ന് അമേരിക്കയിലേക്കുള്ള ഒരു യാത്രയിൽ അറ്റ്ലാന്റിക് സമുദ്രത്തിലെ കടലിൽ വച്ച് നഷ്ടപ്പെട്ടു എന്നതാണ്.ഒരു എണ്ണഛായാചിത്രം അടുത്തിടെ പ്രത്യക്ഷപ്പെട്ടു. അത് റോബർട്ടോ ഫെറുസിയുടെ യഥാർത്ഥ ചിത്രം ആയിരിക്കാം എന്നു കരുതുന്നു. എന്നാൽ ഇത് കൈവശമുള്ള ഏജൻസി ഉറപ്പുനൽകിയിട്ടില്ല.

## ജനപ്രിയ ഉപയോഗം
യഥാർത്ഥമായത് അപ്രത്യക്ഷമായിട്ടുണ്ടെങ്കിലും, ചിത്രത്തിന്റെ വലിയ ജനപ്രീതിക്കും ഉപയോഗത്തിനും ഇത് തടസ്സമായില്ല. യഥാർത്ഥചിത്രത്തിന്റെ പകർപ്പുകൾ ഹോളികാർഡുകൾ, പോർട്രെയ്റ്റുകൾ, ഗ്രീറ്റിംഗ് കാർഡുകൾ എന്നിവയിൽ പതിവായി ഫീച്ചർ ചെയ്യുന്നു.

ഇനിപ്പറയുന്നവ ചിത്രത്തിന്റെ ശ്രദ്ധേയമായ നിരവധി ഉപയോഗങ്ങളാണ്.

* *മഡോണ ഓഫ് ദ സ്ട്രീറ്റ്*  കാലിഫോർണിയ, സാൻ ഫ്രാൻസിസ്കോയിലെ സെ. പീറ്ററും പോൾ ചർച്ചിൽ മൊസൈക്കിൽ ചിത്രീകരിച്ചിരിക്കുന്നു.
* സിസ്റ്റേഴ്സ് ഓഫ് ലൈഫ് മേമ്പേഴ്സിന് അവരുടെ ആദ്യത്തെ തൊഴിലിൽ നിന്ന് *മഡോണ ഓഫ് ദ സ്ട്രീറ്റ്* എന്ന ചിത്രത്തിന് മെഡൽ ലഭിക്കുന്നു. 

## അവലംബം


## പുറത്തേക്കുള്ള കണ്ണികൾ
* ''Madonnina'' Painting The original painting was painted by Francisco Goya, the name is *La Virgen de la Encarnacion*

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
എച്ച്.ടി.ടി.പി. കുക്കി

***കുക്കി*** എന്നു പറയുന്നത്‌ ഒരു ചെറിയ ടെക്‌സ്റ്റ്‌ ഫയലാണ്‌. വെബ്‌ സൈറ്റുകളിലെ  ബ്രൗസിങ്‌ പ്രവർത്തനങ്ങളുടെ ചില വിവരങ്ങൾ ഓർമ്മയിൽ വയ്‌ക്കുന്നതിനു വേണ്ടി വെബ്‌ സെർവർ കമ്പ്യൂട്ടറിലേയ്‌ക്കോ, മൊബൈലിലേയ്‌ക്കോ അയയ്‌ക്കുന്ന ടെക്‌സ്റ്റ്‌ ഫയലാണിത്‌. തങ്ങളുടെ വെബ്‌ സൈറ്റുകളെ നിങ്ങൾ എപ്രകാരം ഉപയോഗപ്പെടുത്തുന്നു എന്നും, ഉപകരണത്തിന്റെ ഐ. പി. അഡ്രസ്‌, ബ്രൗസർ ടൈപ്പ്‌, ഡെമോഗ്രാഫിക്‌ ഡേറ്റ, മറ്റേതെങ്കിലും സൈറ്റിലെ ലിങ്കിലൂടെയാണോ ഉപഭോക്താക്കൾ പ്രസ്‌തുത സൈറ്റിൽ എത്തിയത്‌, ലിങ്കിങ്ങ്‌ പേജിന്റെ യുആർഎൽ തുടങ്ങിയ വിവരങ്ങളെല്ലാം മെമ്മറിയിൽ സൂക്ഷിക്കുവാനുദ്ദേശിച്ചുള്ളതാണ്‌ കുക്കീസ്‌. ഒരു വെബ്‌സൈറ്റ് ആക്‌സസ് ചെയ്യാൻ ഉപയോഗിക്കുന്ന ഉപകരണത്തിലാണ് കുക്കികൾ സ്ഥാപിച്ചിരിക്കുന്നത്, ഒരു സെഷനിൽ ഒരു ഉപയോക്താവിന്റെ ഉപകരണത്തിൽ ഒന്നിലധികം കുക്കികൾ ഉണ്ടായിരിക്കാം.

ഓൺലൈൻ മുൻഗണനകളുടെ വിവരങ്ങൾ രേഖപ്പെടുത്തുകയും, ഓരോരുത്തരുടേയും താത്‌പര്യങ്ങൾക്ക്‌ അനുസരിച്ച്‌ സൈറ്റിൽ വേണ്ട വ്യത്യാസങ്ങൾ വരുത്തുകയും ചെയ്യുന്നതിനാണ്‌ കുക്കീസിനെ ഉപയോഗപ്പെടുത്തുന്നത്‌. ഇപ്രകാരം കുക്കീസിലെ വിവരങ്ങൾ വിശകലനം ചെയ്‌ത്‌, ഒരു നല്ല യൂസർ എക്‌സ്‌പീരിയൻസ്‌ തരുവാൻ സെർവറിന്‌ സാധിക്കുന്നു. എത്ര കാലത്തേക്ക്‌ സൈറ്റിൽ നിലനിർത്തുമെന്നതിനെ, അടിസ്ഥാനമാക്കി സെഷൻ കുക്കീസ്‌ എന്നും പെർസിസ്റ്റന്റ്‌ കുക്കീസ്‌ എന്നും രണ്ടു തരത്തിലുള്ള കുക്കീസ്‌ ഉണ്ട്‌. സൈറ്റിൽ ബ്രൗസ്‌ ചെയ്യുന്നത്‌ അവസാനിപ്പിക്കുമ്പോൾ കുക്കിയുടെ സെഷനും തീരുമെങ്കിൽ അതിനെ സെഷൻ കുക്കീസ്‌ എന്നു പറയുന്നു.  സൈറ്റിൽ കയറുമ്പോൾ തന്നെ അവരവരുടെ ഉപകരണത്തിൽ സേവ്‌ ചെയ്യപ്പെടുന്ന പെഴ്‌സിസ്റ്റന്റ്‌  കുക്കികൾ,  ബ്രൗസർ ക്ലോസ്‌ ചെയ്‌തതിനുശേഷവും ഉപകരണത്തിലുണ്ടാവും. വെബ്‌സൈറ്റ്‌ സന്ദർശനം നടത്തുമ്പോഴെല്ലാം ഇത്‌ ആക്‌ടിവേറ്റ്‌ ചെയ്യപ്പെടുകയും ചെയ്യും. ഫങ്‌ഷണൽ കുക്കീസ്‌, എസൻഷ്യൽ അല്ലെങ്കിൽ സ്‌ട്രിക്‌റ്റ്‌ലി നെസസറി കുക്കീസ്‌, അനലിറ്റിക്കൽ പെർമോർമൻസ്‌ കുക്കീസ്‌, ബിഹേവിയറൽ അഡ്വർട്ടൈസിങ്ങ്‌ കുക്കീസ്‌ എന്നിങ്ങനെയും കുക്കീസ്‌ ഉണ്ട്‌. കുക്കികൾ വെബിൽ ഉപയോഗപ്രദവും ചിലപ്പോൾ അത്യാവശ്യവുമായ പ്രവർത്തനങ്ങൾ നടത്താൻ സാധിക്കുന്നു. ഉപയോക്താവിന്റെ ഉപകരണത്തിൽ സ്റ്റേറ്റ്‌ഫുൾ വിവരങ്ങൾ (ഓൺലൈൻ സ്റ്റോറിലെ ഷോപ്പിംഗ് കാർട്ടിൽ ചേർത്ത ഇനങ്ങൾ പോലുള്ളവ) സംഭരിക്കുന്നതിനോ ഉപയോക്താവിന്റെ ബ്രൗസിംഗ് ആക്റ്റിവിറ്റി ട്രാക്ക് ചെയ്യുന്നതിനോ അവ വെബ് സെർവറുകളെ പ്രാപ്തമാക്കുന്നു). 
## അവലംബം
വർഗ്ഗം:വെബ്സൈറ്റുകൾ
പുഴുക്കടി

പേര് സൂചിപ്പിക്കുന്നതുപോലെ വിരകൾകൊണ്ടോ കീടങ്ങൾകൊണ്ടോ ഉണ്ടാകുന്ന ചർമരോഗമല്ല ***പുഴുക്കടി***. (**[[Ringworm disease]]**)ഫംഗസ് ആണ് രോഗകാരി. മോതിരത്തിന്റെ ആകൃതിയിൽ (വൃത്താകൃതിയിൽ) ചൊറിച്ചിലോടുകൂടി, ചർമത്തിലുണ്ടാകുന്ന ചുവന്ന പാടുകളാണ് ഇവ.

ടിനിയ കാപിറ്റിസ്, ടിനിയ കോർപോറിസ്, ടിനിയ ക്രൂറിസ് എന്നിവയാണ് രോഗകാരക ഫംഗസ്സുകളിൽ പ്രധാനം. കുട്ടികളിൽ കാണപ്പെടുന്ന ഈ രോഗം പകർച്ചവ്യാധിയാണ്. നായ്ക്കളിൽനിന്നോ പൂച്ചകളിൽനിന്നോ ആണ് കുട്ടികൾക്ക് ഈ ഫംഗസ് ബാധിക്കുന്നത്. പ്രമേഹം, എയ്ഡ്സ് തുടങ്ങി പ്രതിരോധശേഷിയെ ബാധിക്കുന്ന രോഗമുള്ളവരിൽ ഈ ഫംഗസ്ബാധയ്ക്കു സാധ്യതയേറുന്നു.
തടിപ്പിന്റെ ആകൃതിയും പ്രകൃതിയും നിരീക്ഷിച്ചാണ് പുഴുക്കടിബാധയാണോ എന്നു മനസ്സിലാക്കുന്നത്. ചർമത്തിൽനിന്നു ചുരണ്ടിയെടുക്കുന്ന ഭാഗം മൈക്രോസ്കോപ്പിലൂടെ പരിശോധിച്ചും രോഗം സ്ഥിരീകരിക്കാം.
ആന്റിഫംഗൽ ലേപനങ്ങളാണ് പ്രതിവിധി. ചിലപ്പോൾ ഈയിനത്തിലുള്ള ഔഷധങ്ങൾ ഉള്ളിൽ കഴിക്കേണ്ടതായും വരാം. മാസങ്ങൾ നീണ്ടുനില്ക്കുന്ന ചികിത്സ ചില രോഗികളിൽ വേണ്ടിവരും.

## അവലംബം
ml.wikaspedia.org
പി.കെ. സേഥി

കൃത്രിമ കാലുകൾ നിർമിച്ചതിലൂടെ ശ്രദ്ധേയനായ ഇന്ത്യൻ ഓർത്തോപീഡിയാക് സർജൻ ആണ്  **പി.കെ സേഥി**. അപകടങ്ങളിൽ കാലുകൾ നഷ്ടപ്പെട്ടവരും ജന്മനാ വികലാംഗരുമായ ആയിരക്കണക്കിനാളുകൾ സേഥിയുടെ ജയ്‌പൂർ പാദങ്ങൾ എന്ന കൃത്രിമ കാലുകൾ ഘടിപ്പിച്ച്‌ ഇന്നും ജീവിതം നയിക്കുന്നുണ്ട്‌. ജയ്‌പൂർ പാദങ്ങൾ വികസിപ്പിക്കുന്നതിനു മുമ്പുള്ള കൃത്രിമ കാലുകൾ സാധാരണക്കാരെ സംബന്ധിച്ചിടത്തോളം അപ്രാപ്യമായിരുന്നു. എന്നാൽ ജയ്‌പൂർ പാദങ്ങളുടെ കണ്ടുപിടിത്തം ഒട്ടേറെ പേരെ ജീവിതത്തിലേക്ക്‌ മടക്കി കൊണ്ടുവന്നു. നിരവധി നിരാലംബർക്ക്‌ സഹായകമായ കൃത്രിമ പാദങ്ങൾ നിർമ്മിക്കപ്പെട്ടത്‌ സേഥിയുടെ അസാമാന്യ ധിഷണാ പാടവത്തിന്റെയും ഇച്ഛാശക്തിയുടെയും ഫലമാണ്‌.&nbsp;

## ജീവിതരേഖ
1927 നവമ്പർ 28 ന് ഉത്തർപ്രദേശിലെ വാരണാസിയിലായിരുന്നു സേഥിയുടെ ജനനം. ബനാറസ്‌ ഹിന്ദു സർവ്വകലാശാലയിലെ ശാസ്ത്രജ്ഞനായിരുന്നു പിതാവ്‌ നിഹാൽ കരൺ സേഥി. ആഗ്രയിൽ നിന്ന് വൈദ്യബിരുദം നേടിയ സേഥി, അസ്ഥിരോഗശാസ്ത്രത്തിൽ പരിശീലനം നേടി. 1958 ൽ ജയ്‌പൂരിലെ സവായ്‌ മാൻസിംഗ്‌ ആശുപത്രിയിൽ അസ്ഥിരോഗ വിദഗ്ദ്ധനായി ജോലിയിൽ പ്രവേശിച്ച അദ്ദേഹം കൃത്രിമ കാലുകൾ നിർമ്മിക്കുന്നതിൽ ശ്രദ്ധ ചെലുത്തിയിരുന്നു. അസ്ഥിരോഗ ചികിത്സയിൽ വിദഗ്‌ദ്ധനായിരുന്ന അദ്ദേഹം തളർവാതം പിടിച്ച രോഗികൾക്ക്‌ രോഗികൾക്കു കൃത്രിമ എല്ലുകൾ വച്ചു കൊടുക്കുന്നതിന്ന് നേതൃത്വം നൽകിയിരുന്നു. 

## ബഹുമതികൾ
ജയ്‌പൂർ പാദത്തിന്റെ കണ്ടുപിടുത്തം സേഥിയ്‌ക്ക്‌ ഗിന്നിസ്‌ ബുക്കിലും സ്ഥാനം നേടിക്കൊടുത്തു. സേഥി നൽകിയ സേവനത്തെ മാനിച്ച്‌ രാഷ്ട്രം പദ്‌മശ്രീ നൽകി ആദരിച്ചിട്ടുണ്ട്‌. മാഗ്‌സെസെ, ബി.സി റോയി അവാർഡ്‌ തുടങ്ങി ഒട്ടേറെ പുരസ്‌കാരങ്ങൾ അദ്ദേഹത്തിന്‌ ലഭിച്ചിട്ടുണ്ട്‌. 2008 ജനുവരി 7 ന് പി. കെ. സേഥി എന്ന കാലുകൾ ദാനം ചെയിത ഡോക്‌ടർ വിട പറഞ്ഞു. ഹൃദയാഘാതത്തെ തുടർന്ന് മരണപ്പെടുമ്പോൾ അദ്ദേഹത്തിന്ന് 80 വയസ്സുണ്ടായിരുന്നു.

## ഇതും കാണുക
*ജയ്‌പൂർ പാദങ്ങൾ
*ഭഗവാൻ മഹാവീർ വികലാംഗ് സഹായ സമിതി (ബി.എം.വി.എസ്.എസ്)*

## അവലംബം
ഭഗവാൻ മഹാവീർ വികലാംഗ് സഹായ സമിതി (ബി.എം.വി.എസ്.എസ്)

രാജസ്ഥാനിലെ ജയ്‌പൂർ ആസ്ഥാനമാക്കി പ്രവർത്തിക്കുന്ന ഒരു സന്നദ്ധ സംഘടനയാണ്  **ഭഗവാൻ മഹാവീർ വികലാംഗ സഹായതാ സമിതി (ബി.എം.വി.എസ്‌.എസ്‌)**. അംഗവിച്ഛേദനത്തിന്‌ ഇരയായവരെ പ്രത്യാശ നൽകി ജീവിതത്തിലേക്ക്‌ തിരികെയെത്തിക്കാൻ  പ്രയത്‌നിക്കുന്ന സംഘടനയാണ്‌ ഇത്.  ഇന്ത്യയിൽ അംഗവിച്ഛേദനത്തിന്‌ ഇരയായ അഞ്ചര ദശലക്ഷത്തോളം പേർ നിലവിലുള്ളതായാണ്‌ കണക്കാക്കപ്പെടുന്നത്‌. വർഷം തോറും 25,000 പേർ കൂടി രോഗങ്ങളും അപകടങ്ങളും കാരണം ഈ പട്ടികയിൽ ചേർക്കപ്പെടുന്നതായി ആരോഗ്യരംഗത്തുള്ളവർ പറയുന്നു. 1975 ൽ ഡി. ആർ. മെഹ്‌തയാണ്  ബി.എം.വി.എസ്‌.എസ്. സ്ഥാപിച്ചത് . വികലാംഗർക്കുള്ള കൃത്രിമക്കാലുകൾ, ക്രച്ചസ്, വീൽചെയർ തുടങ്ങിയവയും മറ്റു സഹായങ്ങളും തികച്ചും സൗജന്യമായിത്തന്നെ ഈ സംഘടന ലഭ്യമാക്കുന്നു.

ജയ്‌പൂർ പാദങ്ങൾ എന്നപേരിൽ പ്രശസ്തമായ കൃത്രിമ കാലുകൾക്ക്‌ പിന്നിൽ പി.കെ സേഥി, ഭഗവാൻ മഹാവീർ വികലാംഗ സഹായതാ സമിതി എന്നിവയാണ്. കൂടാതെ ഡി. ആർ. മെഹ്‌തയുടെ പ്രവർത്തനങ്ങളും എടുത്തു പറയേണ്ടതാണ്.

## സേവനങ്ങൾ

ലോകത്തിലെ തന്നെ എറ്റവും വലിയ ലിമ്പ്‌ ഫിറ്റിംഗ്‌ സോസൈറ്റിയാണ്‌ ബി.എം.വി.എസ്‌.എസ്‌.
ഇന്ത്യയിൽ ശ്രീനഗർ മുതൽ ചെന്നൈ വരെയും ഗുവാഹട്ടി മുതൽ അഹമ്മദാബാദ്‌ വരെയുമായി 22 സാറ്റലൈറ്റ്‌ സെന്ററുകളാണ്‌ ഈ നോൺ പ്രോഫിറ്റബിൾ സാമൂഹ്യ സംരംഭത്തിന്‌ ഉള്ളത്‌. കൂടാതെ മെട്രോ നഗരങ്ങളായ ഡൽഹി, പൂനെ, മുംബൈ, ബംഗളൂരു എന്നിവിടങ്ങളിലും ബിഎംവിഎസ്‌എസിന്‌ ഫിറ്റിംഗ്‌ സെന്ററുകളുണ്ട്‌. 1.3 മില്യൺ ആളുകൾക്ക്‌ ഈ സംഘടന പുതു ജീവൻ നൽകിക്കഴിഞ്ഞു. പ്രതിവർഷം ശരാശരി 65,000 പേർക്ക്‌ ബിഎംവിഎസ്‌എസ്‌ പ്രോസ്‌തറ്റിക്‌ സഹായം നൽകുന്നു. ദാരിദ്ര്യരേഖയ്‌ക്ക്‌ താഴെയുള്ളവർക്ക്‌ സൗജന്യ നിരക്കിലാണ്‌ സംഘടന കാലുകളും മറ്റു കൃത്രിമ ശരീരഭാഗങ്ങളും വെച്ച്‌ നൽകുന്നത്‌. 

## തുടക്കം
സ്വന്തം ജീവിതാനുഭവമാണ്‌ ഡി.ആർ മെഹ്‌തയെ മഹത്തായ ഇത്തരമൊരു സംരംഭത്തിലേക്ക്‌ തിരിയാൻ പ്രേരിപ്പിച്ചത്‌. 1969 ൽ പൊഖ്‌റാനിൽ ഉണ്ടായ അപകടത്തിൽ അദ്ദേഹത്തിന്‌ ഗുരുതമായി പരുക്കേറ്റു. 43 കഷ്‌ണങ്ങളായി ചിതറിയ അദ്ദേഹത്തിന്റെ തുടയെല്ല്‌ കൂട്ടിച്ചേർക്കാൻ വൈദ്യശാസ്‌ത്രത്തിനായില്ല. അഞ്ചു മാസത്തെ ആശുപത്രിവാസത്തിനുശേഷം വിദഗ്‌ധ ചികിത്സയ്‌ക്കായി അമേരിക്കയിലേക്ക്‌ പോകവേയാണ്‌ അദ്ദേഹം ജയ്‌പൂർ കാലുകളെക്കുറിച്ചും അതിന്റെ പ്രത്യേകതകളെക്കുറിച്ചും മനസ്സിലാക്കുന്നത്‌. സ്വന്തം അനുഭവത്തിൽ നിന്നും വികലാംഗരുടെ ദുഃഖം തിരിച്ചറിഞ്ഞ അദ്ദേഹം പിന്നീട്‌ അതിന്റെ പരിഹാരത്തിനായുള്ള പ്രവർത്തനങ്ങളിൽ മുഴുകുകയായിരുന്നു.

1968 ൽ പണ്ഡിത്‌ റാം ചന്ദ്ര ശർമ എന്ന ശിൽപ്പിയാണ്‌ ജയ്‌പൂർ പാദങ്ങൾ ഡിസൈൻ ചെയ്യുന്നത്‌. ജയ്‌പൂർ സവായ്‌ മാൻസിംഗ്‌ മെഡിക്കൽ കോളേജിലെ ഓർത്തോപീഡിക്‌സ്‌ വിഭാഗം തലവനായിരുന്ന മഗ്‌സസെ അവാർഡ്‌ ജേതാവ്‌ ഡോ. പി.കെ സേഥിന്റെ നേതൃത്വത്തിലായിരുന്നു അത്‌. ഈ കൃത്രിമ കാലുകളുടെ ഉപയോഗ ക്ഷമത തിരിച്ചറിഞ്ഞ ദേവേന്ദ്ര രാജ്‌ മെഹ്‌ത എന്ന ഐ.എ.എസുകാരൻ 1975 ലാണ്‌ ബി.എം.വി.എസ്‌.എസിന്‌ തുടക്കം കുറിച്ചത്‌. 

## ചികിത്സ
പൊയ്‌ക്കാലുകൾ മാത്രമല്ല, കൃത്രിമ കൈകൾ, പോളിയോ ബാധിച്ചവർക്കുള്ള കാലിപേർസ്‌, അംഗ വിച്ഛേദം സംഭവിച്ചവർക്കായുള്ള ഫിസിയോ തെറാപ്പി ചികിത്സ, അവരെ സാധാരണ ജീവിതത്തിലേക്ക്‌ കൊണ്ടുവരുന്നതിനുള്ള മാനസിക ചികിത്സകൾ എന്നിവയും ബി.എം.വി.എസ്‌.എസ്‌ നൽകുന്നു. ബി.എം.വി.എസ്‌.എസിൽ ചികിത്സ തേടിയെത്തുന്ന ഓരോ വ്യക്തിക്കും വളരെ ലളിതമായ പ്രക്രിയയിലൂടെ സംഘടനയുടെ വൈദ്യസഹായം ലഭിക്കുന്ന വിഭാഗത്തിന്റെ ഭാഗമാകാം. ഒരിക്കൽ ബി.എം.വി.എസ്‌.എസ്സിൽ പ്രവേശനം ലഭിച്ചാൽ പിന്നെ അവരുടെ പ്രോസ്‌തെസിസ്‌ ലഭിക്കും വരെയുള്ള ചികിത്സാ ചെലവുകൾ സംഘടന തന്നെ വഹിക്കും. 

## ഇതും കാണുക
*പി.കെ സേഥി
*ജയ്‌പൂർ പാദങ്ങൾ

## അവലംബം


വർഗ്ഗം:സംഘടനകൾ
ദാൽ റെയ്സീന

രാഷ്ട്രപതി ഭവനിൽ തയ്യാറാക്കുന്ന പ്രത്യേക തരം കറിയാണ് ദാൽ റെയ്സീന (Dal Raisina). രാഷ്ട്രപതി ഭവനിലെ വിശേഷ പരിപാടികളിൽ ഇതു തയ്യാറാക്കാറുണ്ട്. 

## തുടക്കം
ഷെഫ് മചിന്ദ്ര കസ്തൂരെയാണ് രാഷ്ട്രപതി ഭുവനിൽ ഒരുക്കുന്ന ദാൽ റെയ്സീനക്ക് മേൽനോട്ടം വഹിക്കുന്നത്. 2010 ൽ അദ്ദേഹം ആദ്യമായി അവതരിച്ച വിഭവം, പല പ്രമുഖ രാഷ്ട്ര തലവന്മാരുടെയും പ്രശംസ ഏറ്റുവാങ്ങിയിട്ടുണ്ട്. കഴിഞ്ഞ എട്ട് വർഷക്കാലമായി രാഷ്ട്രപതി ഭവനിൽ ഭക്ഷണമൊരുക്കുന്നത് മചിന്ദ്രയുടെ നേതൃത്വത്തിലാണ്. മുൻ രാഷ്ട്രപതിമാരായ പ്രണാബ് മുഖർജി, പ്രതിഭാ പാട്ടേൽ എന്നിവർക്കും മചിന്ദ്രയുടെ കൈപുണ്യം അറിഞ്ഞവരാണ്. 

## പാചകരീതി
ചുവന്ന പരിപ്പും ഉഴുന്നുപരിപ്പും കസൂരിമേത്തിയും മറ്റുമുപയോഗിച്ചു തയ്യാറാക്കുന്ന ഈ ദാൽകറി 48 മണിക്കൂർ കൊണ്ടാണു പാചകം ചെയ്യുന്നത്. 

രാഷ്ട്രപതി ഭവന്റെ അടുക്കളയിൽ ‘ദാൽ റെയ്സീന’ കറിയുടെ പാചകം വൈദഗ്ദ്ധ്യമുള്ള പാചകക്കാരാണ് ചെയ്യുക. 

## അവലംബം


വർഗ്ഗം:കറികൾ
വാകക്കാട്

മേലുകാവ് ഗ്രാമപഞ്ചായത്തിൽ പെട്ട ഒരു ചെറു പ്രദേശം .വിശുദ്ധ അൽഫോൻസയുടെ നാമധേയത്തിലുള്ള ഹൈസ്കൂളും വിശുദ്ധ പൗലോസിന്റെ നാമധേയത്തിലുള്ള പ്രൈമറി സ്കൂളും ഇവിടെ സ്ഥിതി ചെയ്യുന്നു .

വർഗ്ഗം:കോട്ടയം ജില്ലയിലെ ഗ്രാമങ്ങൾ
ക്വാറി

തുറസ്സായ ഖനിയാണ് ക്വാറി (Quarry). മാർബിൾ, ഗ്രാനൈറ്റ്, കരിങ്കല്ല്, മണൽ തുടങ്ങിയ നിർമ്മാണ സാമഗ്രികൾ കുഴിച്ചെടുക്കുന്നത് ഇത്തരം ക്വാറികളിൽ നിന്നാണ്.

## ക്വാറികളിൽ നിന്ന് ശേഖരിക്കുന്നവ
*ചോക്ക്
*ചൈനാക്ലേ
*സിന്റർ
*കളിമണ്ണ്
*കൽക്കരി
*മണൽ
*ചരൽ
*കരിങ്കല്ല്
*ജിപ്സം
*ലൈംസ്റ്റോൺ
*മാർബിൾ
*അയിര്
*റോക്ക്ഫോസ്ഫേറ്റ്
*ക്വാർട്ട്സ്
*സാന്റ് സ്റ്റോൺ
*സ്ലേറ്റ്

## ചിത്രശാല

File:Quarry at Kallar in Kasaragod district in Kerala.jpg|thumb|കാസർകോഡ് ജില്ലയിലെ പ്രവർത്തനം നിലച്ച ഒരു കരിങ്കൽ ക്വാറി
File:Carrara-panorama_delle_cave4.jpg|thumb|ഇറ്റലിയിലെ Carrara quarry 
File:PortlandQuarry.jpg|thumb|Portland stone ക്വാറി, ഇംഗ്ലണ്ട്
File:Stone quarry adelaide.JPG|thumb|സൗത്ത് ആഫ്രിക്കയിലെ പ്രവർത്തനം നിലച്ച ഒരു ക്വാറി
വിയന്ന കരാർ (വിയന്ന കൺവൻഷൻ ഓൺ കോൺസുലർ റിലേഷൻസ്)

രാജ്യാന്തര കുറ്റവാളികളെ അറസ്റ്റ് ചെയ്യുന്നതും, കൈമാറുന്നതും സംബന്ധിച്ച അന്താരാഷ്ട്ര കരാറാണ് **വിയന്ന കരാർ** അഥവാ : **Vienna Convention on Consular Relations**.  
ഈ കരാറിലൂടെ സ്വതന്ത്ര രാജ്യങ്ങൾ തമ്മിലുള്ള കോൺസുലർ ബന്ധത്തിനുള്ള ഒരു ചട്ടക്കൂട് നിർവചിക്കപ്പെടുന്നു. വിദേശ രാജ്യങ്ങളെ പ്രതിനിധീകരിക്കുന്ന കോൺസുലേറ്റുകളുടെ പ്രവർത്തനമാണ് ഈ കരാറിന്റെ വിഷയം. 

## ലക്ഷ്യങ്ങൾ
(1) ആതിഥേയ രാജ്യത്ത് കരാറിൽ ഏർപ്പെട്ട രാജ്യത്തെ ജനതയുടെ താൽപ്പര്യങ്ങൾ സംരക്ഷിക്കുക.

(2) ഇരു സംസ്ഥാനങ്ങളും തമ്മിലുള്ള വാണിജ്യ, സാമ്പത്തിക ബന്ധങ്ങൾ വർദ്ധിപ്പിക്കുക.   
## വ്യവസ്ഥകൾ
ഒരു വിദേശിയെ തടവിൽ വച്ചാൽ അയാളുടെ രാജ്യത്തിന്റെ കോൺസുലേറ്റിനെ അറിയിക്കണം എന്നും, ആവശ്യമായ നിയമസഹായം ലഭ്യമാക്കാൻ കോൺസുലേറ്റിന് അവസരം നൽകണം എന്നും ഈ കരാറിൽ വ്യവസ്ഥയുണ്ട്. കരാറിനെ സംബന്ധിക്കുന്ന തർക്കങ്ങൾ അന്താരാഷ്ട്ര നീതിന്യായ കോടതിക്ക് വിടാനും കരാർ കക്ഷികൾ സമ്മതിക്കുന്നു.  
## അവലംബം
ഹൈബ്രിഡ് വാഹനങ്ങൾ

ഒന്നിലധികം ഊർജ്ജ സ്രോതസ്സുകളെ ഉപയോഗിച്ച് സഞ്ചരിക്കുന്ന വാഹനങ്ങളെയാണ് **ഹൈബ്രിഡ് വാഹനങ്ങൾ** എന്ന് വിശേഷിപ്പിക്കുന്നത്. പെട്രോൾ എഞ്ചിനുകളുടേയും ഇലക്ട്രിക് എഞ്ചിനുകളുടേയും സമ്മിശ്രരൂപമായ ഹൈബ്രിഡ് എഞ്ചിനുകളാൽ ആണ് ഇന്നത്തെ ഏതാണ്ട് എല്ലാ ഹൈബ്രിഡ് വാഹനങ്ങളും പ്രവർത്തിക്കുന്നത്. ഇലക്ട്രിക് മോട്ടോറുകൾ തന്നെയാണ് ഒരു ഹൈബ്രിഡ് വാഹനത്തിന്റെ പ്രധാന ഘടകം. റീച്ചാർജ്ജ് ചെയ്യപ്പെടുന്ന ബാറ്ററികളും ജനറേറ്ററുമാണ് മറ്റു പ്രധാന ഘടകങ്ങൾ. 

## ഹൈബ്രിഡ് വാഹനങ്ങളുടെ പ്രവർത്തനങ്ങൾ

ഹൈബ്രിഡ് എഞ്ചിനുകളെ പ്രധാനമായും രണ്ടു രീതിയിൽ തരം തിരിക്കാം. മൈൽഡ് ഹൈബ്രിഡ് എന്നും ഫുൾ ഹൈബ്രിഡ് എന്നും. മൈൽഡ് ഹൈബ്രിഡിൽ ഇലക്ട്രിക് മോട്ടോർ ആണു അധിക പവർ നൽകാനായി ഉപയോഗിക്കുന്നത്. കൂടുതൽ കരുത്ത് ആവശ്യം വരുമ്പോഴൊക്കെ ഇലക്ട്രിക്ക് മോട്ടോർ എഞ്ചിനിൽ ഒരു സൈഡ് കിക്ക് പോലെ പ്രവർത്തിക്കുന്നു. (ഉദാ-ഹോണ്ട സിവിക് ഹൈബ്രിഡ്)

എന്നാൽ ഫുൾ ഹൈബ്രിഡ് ആകട്ടെ ഇതിന്റെ നേരെ വിപരീതമായാണു പ്രവർത്തിക്കുന്നത്. എഞ്ചിൻ എപ്പോഴാണോ കുറഞ്ഞ പവറിൽ പ്രവർത്തിക്കുന്നത്. അപ്പോഴാണു ഇതിൽ ഇലക്ട്രിക്കൽ എനർജി ഉപയോഗിക്കുന്നത്. അതായത് കുറഞ്ഞ പവറിൽ ഇലക്ട്രിക്കൽ ബാറ്ററിയും കൂടിയ പവറിൽ ഇന്ധനവും എഞ്ചിനെ ഡ്രൈവ് ചെയ്യുന്നതെന്നർത്ഥം. പ്രത്യേകം നിർമ്മിക്കപ്പെട്ട ബാറ്ററികളാണു ഇതിനായി ഉപയോഗിക്കുന്നത്. എഞ്ചിൻ ഡ്രൈവ് ചെയ്യുന്ന അതെ മോട്ടോറുകൾ തന്നെയാണു എയർക്കണ്ടീഷണർ, വാട്ടർ പമ്പ്, പവർ സ്റ്റിയറിംഗ് എന്നിവയ്ക്കും ആവശ്യമായ പവർ നൽകുന്നത്. (ഉദാ -ടൊയോട്ട പ്രീയുസ് ഹൈബ്രിഡ്).

## പ്രത്യേകതകൾ
പൊതുവേ പരിസ്ഥിതി സൗഹൃദ എൻജിനാണ് ഹൈബ്രിഡ് വാഹനങ്ങളുടെ ഹൃദയം. മറ്റ് എൻജിനുകളെ അപേക്ഷിച്ച് അന്തരീക്ഷമലിനീകരണം കുറവാണ് ഇവയ്ക്ക്. നിലവിൽ പല വികസിത രാജ്യങ്ങളും ഹൈബ്രിഡ് വാഹനങ്ങളെ പ്രോത്സാഹിപ്പിക്കുന്നുണ്ട്. ഇത്തരം കാറുകൾക്ക് വൻ നികുതി ഇളവുകളാണ് പല വിദേശ രാജ്യങ്ങളിലും നൽകി വരുന്നത്. നോർവ്വെയിൽ 29.1% ആണു ഇലക്ട്രിക്/ഹൈബ്രിഡ് കാറുകൾ എന്നു കണക്കുകൾ സൂചിപ്പിക്കുന്നു. ഓയിൽ സമ്പന്ന രാഷ്ട്രമായ നോർവ്വെയിൽ 110 ഇന്ത്യൻ രൂപയാണു ഒരു ലിറ്റർ പെട്രോളിനു ഈടാക്കുന്നത് എന്നത് ഇതിന്റെ കൂടെ കൂട്ടിവായിക്കപ്പെടേണ്ടതുണ്ട്. ഹൈബ്രിഡ് കാറുകൾ യാത്രാസുഖത്തിനും പെട്രോൾ, ഡീസൽ വാഹനങ്ങളെ അപേക്ഷിച്ച് വളരെ മുന്നിലാണ്. പ്രമുഖ കാർ നിർമ്മാതാക്കളായ ടൊയോട്ടയുടെ കാംമ്രി ഹൈബ്രിഡ് മോഡൽ 0 -100 കിലോമീറ്റർ വേഗത കൈവരിക്കനെടുക്കുന്ന സമയം 9.2 സെക്കന്റുകൾ മാത്രമാണു്.

## ഹൈബ്രിഡ് വാഹനങ്ങൾ ഇന്ത്യയിൽ
2030 ഓടെ പഴയ വാഹനങ്ങൾ നിരത്തിൽ നിന്നു അപ്രത്യക്ഷ്യമാവമെന്നു കരുതപ്പെടുന്നു. അതു മാത്രമല്ല കേന്ദ്ര ഊർജ്ജ മന്ത്രാലയം ഇലക്ട്രിക്/ ഹൈബ്രിഡ് വാഹനങ്ങൾക്ക് പൂജ്യം ശതമാനം ഡൗൺ പേയ്മെന്റിൽ വായ്പ നൽകുന്നു എന്നതും ഹൈബ്രിഡ് കാർ വിൽപനയുടെ ഗ്രാഫ് ഉയർത്താനാണ് സാധ്യത.

## പുറത്തേക്കുള്ള കണ്ണികൾ

## അവലംബം
ഒ.പി. ജോസഫ്

എഴുത്തുകാരനും സ്വാതന്ത്ര്യസമര സേനാനിയുമായിരുന്നു ഒ.പി. ജോസഫ്. കഥ, നോവൽ,  യാത്രാവിവരണം, വിവർത്തനങ്ങൾ ഉൾപ്പെടെ 30 കൃതികൾ പ്രസിദ്ധീകരിച്ചു.
ജീവിതാഹ്ലാദത്തിന്റെ നിറനിലാവിന് 1993ൽ കേരള സാഹിത്യ അക്കാദമി പുരസ്കാരം ലഭിച്ചു. മുപ്പതോളം പുസ്തങ്ങൾ രചിക്കുകയും തർജ്ജമ ചെയ്യുകയും ചെയ്തിട്ടുണ്ട്.

## ജീവിതരേഖ
യുസി കോളജിൽ നിന്നു ബിരുദം നേടി.  വിദ്യാർഥിയായിരിക്കെ സ്വാതന്ത്ര്യ സമരത്തിൽ സജീവമായി പങ്കെടുത്തു. സർ സിപിയുടെ കാറിനു കല്ലെറിഞ്ഞ കേസിൽ പ്രതിയായതിനെ തുടർന്ന് ഒളിവിൽ കഴിയേണ്ടി വന്നു. ആർട്സിലും കൊമേഴ്സിലും നിയമത്തിലും ബിരുദമെടുത്ത ശേഷം 1953ൽ കൊൽക്കത്തയിലെ ജെ. വാൾട്ടർ തോംസൺ കമ്പനിയിൽ മീഡിയ വിഭാഗത്തിലും  1957ൽ മുംബൈയിൽ കയർ ബോർഡിന്റെ എക്സിബിഷൻ ഇൻ ചാർജായും പ്രവർത്തിച്ചു. പിന്നീടു തൃശൂരിലെ എക്സ്പ്രസിന്റെ പത്രാധിപസമിതി അംഗമായി. 1960 മുതൽ 1985 വരെ ഫാക്ടിൽ പബ്ലിക് റിലേഷൻസ് മാനേജരായിരുന്നു. 

സമസ്ത കേരള സാഹിത്യ പരിഷത്ത് വൈസ് പ്രസിഡന്റ്, ജനറൽ സെക്രട്ടറി, കേരള സാഹിത്യ അക്കാദമി നിർവാഹക സമിതി അംഗം, കേരള സംഗീത നാടക
അക്കാദമി ജനറൽ കൗൺസിൽ അംഗം, കേരള പ്രസ് അക്കാദമിയിൽ അധ്യാപകൻ എന്നീ നിലകളിലും പ്രവർത്തിച്ചു.

ഭാര്യ: പരേതയായ കാതറിൻ. മക്കൾ: സന്ധ്യ, ഷെല്ലി ജോസഫ്, ഷീല, ശുഭ.
## അവലംബം


വർഗ്ഗം:മലയാളം എഴുത്തുകാർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:2019-ൽ മരിച്ചവർ
വർഗ്ഗം:ജൂലൈ 18-ന് മരിച്ചവർ
ബി. ഉമാദത്തൻ

പ്രശസ്‌ത ഫൊറൻസിക്‌ സർജനും മുൻ മെഡിക്കൽ വിദ്യാഭ്യാസ ഡയറക്ടറും ശാസ്ത്ര സംബന്ധിയായ പുസ്തകങ്ങളുടെ രചയിതാവുമായിരുന്നു **ഡോ. ബി ഉമാദത്തൻ**.

## ജീവിതരേഖ
1946 മാർച്ച് 12 ന് സംസ്കൃത പണ്ഡിതനും ഗ്രന്ഥകാരനുമായിരുന്ന പ്രഫ. കെ. ബാലരാമപ്പണിക്കരുടെയും ചാവർകോട് ജി. വിമലയുടെയും മകനായി തിരുവനന്തപുരത്തെ വർക്കലയിൽ ജനനം. തിരുവനന്തപുരം, ആലപ്പുഴ, കോട്ടയം, തൃശ്ശൂർ, മെഡിക്കൽ കോളേജുകളിൽ പ്രഫസറും വകുപ്പ് തലവനും പൊലീസ് സർജനുമായിരുന്നു. 

ഗവ മെഡിക്കോ ലീഗൽ എക്സ്പെർട്ട് ആൻഡ് കൺസൾട്ടന്റ്, കേരള പൊലീസിന്റെ മെഡിക്കോ ലീഗൽ ഉപദേശകൻ, ലിബിയ സർക്കാരിന്റെ മെഡിക്കോ ലീഗൽ കൺസൾട്ടന്റ് തുടങ്ങിയ നിലകളിൽ സേവനം അനുഷ്ഠിച്ചു.

തിരുവനന്തപുരം മെഡിക്കൽ കോളേജിൽനിന്ന് എം.ബി.ബി.എസും പിന്നീട് എം.ഡി.യും പാസായി. മെഡിക്കൽ വിദ്യാഭ്യാസ വകുപ്പിൽ ട്യൂട്ടറായാണ് ജോലിയിൽ പ്രവേശിച്ചത്.
തിരുവനന്തപുരം, ആലപ്പുഴ, കോട്ടയം, തൃശ്ശൂർ മെഡിക്കൽ കോളേജുകളിൽ പ്രൊഫസറും വകുപ്പ് തലവനും പോലീസ് സർജനുമായിരുന്നു. തിരുവനന്തപുരം മെഡിക്കൽ കോളേജ് പ്രിൻസിപ്പൽ, സ്റ്റേറ്റ് മെഡിക്കോ ലീഗൽ അഡ്വൈസർ എന്നീ നിലകളിലും പ്രവർത്തിച്ചിരുന്നു.

അമൃത മെഡിക്കൽ കോളേജിൽ മെഡിക്കൽ ഓഫീസറും ഫൊറൻസിക് വകുപ്പ് തലവനുമായിരുന്നു. കിംസ് ആശുപത്രിയുടെ അഡ്മിനിസ്ട്രേഷൻ ഡയറക്ടറുമായിരുന്നു.

ഫൊറൻസിക് മെഡിസിൻ അടിസ്ഥാനമാക്കി പ്രധാനപ്പെട്ട പല കേസുകൾക്കും തുമ്പുണ്ടാക്കുന്നതിൽ കേരള പോലീസിനെ ഡോ. ഉമാദത്തൻ സഹായിച്ചിട്ടുണ്ട്.

2019 ജൂലൈ 3-ന് വാർദ്ധക്യസഹജമായ അസുഖങ്ങളെത്തുടർന്ന് അദ്ദേഹം അന്തരിച്ചു.

## ഔദ്യോഗിക ജീവിതം

1969 ൽ മെഡിക്കൽ വിദ്യാഭ്യാസവകുപ്പിൽ ട്യൂട്ടറായി ജോലിയിൽ പ്രവേശിച്ച ഡോ. ബി ഉമാദത്തൻ ഫോറൻസിക് മെഡിസിൻ പ്രൊഫസർ, കേരളാ പൊലീസിന്റെ മെഡിക്കൽ ലീഗൽ അഡൈ്വസർ തുടങ്ങിയ പദവികളിൽ സേവനം അനുഷ്ഠിച്ചിട്ടുണ്ട്. തിരുവനന്തപുരം, ആലപ്പുഴ, കോട്ടയം, തൃശ്ശൂർ, മെഡിക്കൽ കോളേജുകളിൽ പ്രഫസറും വകുപ്പ് തലവനും പൊലീസ് സർജനുമായിരുന്നു. ഗവ മെഡിക്കോ ലീഗൽ എക്സ്പെർട്ട് ആൻഡ് കൺസൾട്ടന്റ്, കേരള പൊലീസിന്റെ മെഡിക്കോ ലീഗൽ ഉപദേശകൻ, ലിബിയ സർക്കാരിന്റെ മെഡിക്കോ ലീഗൽ കൺസൾട്ടന്റ് തുടങ്ങിയ നിലകളിൽ സേവനം അനുഷ്ഠിച്ചിട്ടുണ്ട്. നിരവധി ശാസ്ത്രീയ ലേഖനങ്ങളും കുറ്റാന്വേഷണ സംബന്ധിയായ ഗ്രന്ഥങ്ങളും രചിച്ചിട്ടുണ്ട്. 2001ൽ സർവീസിൽ നിന്ന് വിരമിച്ചു. 

## കൃതികൾ

1. *പൊലീസ് സർജന്റെ ഓർമ്മക്കുറിപ്പുകൾ*

2. *കുറ്റാന്വേഷണത്തിലെ വൈദ്യശാസ്ത്രം *

*3. അവയവദാനം അറിയേണ്ടതെല്ലാം*

4. *കേരളത്തിന്റെ കുറ്റാന്വേഷണചരിത്രം *

5. *ഡൈവിങ് കവചവും ചിത്രശലഭവും* (വിവർത്തനം)

## കേസന്വേഷണം
മിസ് കുമാരിയുടെ മരണം, ചാക്കോ വധം, പാനൂർ സോമൻ കേസ്, റിപ്പർ കൊലപാതകങ്ങൾ എന്നീ കേസുകളുടെ അന്വേഷണത്തിൽ പോലീസിനെ സഹായിക്കാൻ ഡോ. ഉമാദത്തൻ രംഗത്തുണ്ടായിരുന്നു. അഭയാക്കേസിലും അന്വേഷണസംഘത്തോടൊപ്പം അദ്ദേഹം പ്രവർത്തിച്ചിട്ടുണ്ട്. 

## അവലംബം
ഡെയ്‌സി ഷാ

**ഡെയ്‌സി ഷാ** (ജനനം: 25 ഓഗസ്റ്റ് 1984) ഒരു ഇന്ത്യൻ മോഡലും, നർത്തകിയുംസിനിമാ നടിയും ആണ്.നൃത്തസംവിധായകനായ ഗണേഷ് ആചാര്യയുടെ അസിസ്റ്റന്റായി പ്രവർത്തിച്ചിരുന്നു. 2010 ലെ ദ്വിഭാഷാ ആക്ഷൻ ത്രില്ലറായ വന്ദേ മാതരത്തിൽ ഒരു പ്രത്യേക അതിഥിയായി അവർ അരങ്ങേറ്റം കുറിച്ചു. എന്നാൽ 2011-ലെ കന്നഡ ചിത്രമായ ബോഡിഗാർഡിൽ പ്രധാന വേഷം അവതരിപ്പിച്ചപ്പോഴാണ് അവർക്ക് ആദ്യ വഴിത്തിരിവ് ഉണ്ടായത്.  2014-ൽ ബോളിവുഡ് ചിത്രമായ ജയ് ഹോയിൽ സൽമാൻ ഖാനൊപ്പം അഭിനയിച്ചു. 2015-ൽ അവർ ഹേറ്റ് സ്റ്റോറി 3യുടെ ഭാഗമായി അഭിനയിച്ചിരുന്നു.
## ഫിലിമോഗ്രാഫി

## അവാർഡുകളും നോമിനേഷനുകളും

## അവലംബം

## പുറം കണ്ണികൾ

*
*
*

വർഗ്ഗം:ഗുജറാത്തികൾ
വർഗ്ഗം:1984-ൽ ജനിച്ചവർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
ഫെയ്‌സാപ്പ്

നിർമ്മിത ബുദ്ധി ഉപയോഗിച്ച് (ആർട്ടിഫിഷ്യൽ ഇൻറലിജൻസ്) ഒരാളുടെ ചിത്രം പ്രായം കൂടിയാലും കുറഞ്ഞാലും എങ്ങനെയാവും എന്ന് കാട്ടിത്തരുന്ന മൊബൈൽ ആപ്ലിക്കേഷനാണ് ഫെയ്‌സാപ്പ്. റഷ്യയാണ് ഫെയ്‌സാപ്പ് കമ്പനിയുടെ ആസ്ഥാനം എങ്കിലും യഥാർത്ഥത്തിൽ ഫെയ്‌സാപ്പ് കമ്പനിയുടെ ആസ്ഥാനം ഇനിമുതൽ അമേരിക്കയാണ്. 2017 ജനുവരിയിലാണ് ഫെയ്‌സാപ്പ് പുറത്തിറങ്ങിയത്.  പിന്നെ ഒരാൾക്ക് വിവാഹം കഴിക്കാൻ വേണ്ടി അയാളുടെ മുഖവും ആയിട്ട് രൂപസാമ്യം ഉള്ള ജീവിതപങ്കാളിയെ കണ്ടെത്താനായി ഈ ആപ്പ് ഉപകരിക്കും 

## ഫെയ്‌സാപ്പ് ചലഞ്ച്

ഒരു വ്യക്തിയോട് തന്റെ ‘വാർധക്യ കാല' ഫോട്ടോ ഫെയ്‌സാപ്പ് ഉപയോഗിച്ച് സൃഷ്ടിക്കുകയും, അത് സോഷ്യൽ മീഡിയയിൽ അപ്ലോഡ് ചെയ്യാനാവശ്യപ്പെടുകയും ചെയ്യുന്ന വെല്ലുവിളിയാണ് **'ഫെയ്‌സാപ്പ് ചലഞ്ച്**'.

## ആരോപണം

ഫെയ്‌സാപ്പ് വ്യക്തി വിവരങ്ങൾ ചോർത്തുന്നു എന്ന ആരോപണം ശക്തമാണ്. എന്നാൽ ഉപയോക്താക്കൾ അപ്ലോഡ് ചെയ്യുന്ന ചിത്രമല്ലാതെ വ്യക്തികളെ തിരിച്ചറിയുവാനുള്ള ഒരു വിവരവും തങ്ങൾ ശേഖരിക്കുന്നില്ലെന്നാണ് ഫെയ്സാപ്പിന്റെ വിശദീകരണം. 
ഫെയ്‌സാപ്പ് ഫിൽറ്ററുകൾ ഉപയോഗിക്കുമ്പോൾ കറുത്തവരെ വെളുപ്പിക്കുന്നു എന്ന് ചൂണ്ടിക്കാട്ടി ആപ്പ് വംശീയ വിവേചനം നടത്തുന്നുവെന്ന ആരോപണം മുൻപ് ഉയർന്നിരുന്നു. 
## അവലംബം


വർഗ്ഗം:ആപ്ലിക്കേഷൻ സോഫ്റ്റ്‌വെയർ
കേളോത്ത് തറവാട്

പഴശ്ശിരാജ വന്ന് താമസിച്ചതും വയനാട്ടിലെ  കൽപ്പറ്റ - പനമരം റോഡിൽ ചെറുകാട്ടൂരിൽ സ്ഥിതിചെയ്യുന്ന ഒരു നായർ തറവാട് ആണ്  **കേളോത്ത് തറവാട്**.  350 വർഷത്തെ പഴക്കം ഈ നാലുകെട്ടിനുണ്ട്. സിനിമകളുടെ ലൊക്കേഷനായും കൂടാതെ വിദേശികൾ ഉൾപ്പെടെയുള്ള സഞ്ചാരികൾ സന്ദർശിക്കുന്ന വയനാട്ടിലെ ഒരു സ്ഥലമായും തറവാട് മാറിയിട്ടുണ്ട്.

## ചരിത്രം
പതിമൂന്നാം നൂറ്റാണ്ടിൽ വയനാട് പ്രദേശം കോട്ടയം രാജവംശത്തിന്റെ അധീനതയിലായിരുന്നു. നാട്ടുരാജാക്കന്മാർ  10 സ്വരൂപങ്ങളായി ഭാഗിക്കുകയും ഓരോന്നിന്റെയും ഭരണാധികാരം അതതു പ്രദേശത്തെ നായർ പ്രമാണിമാരെ ഏൽപിക്കുകയും ചെയ്തു. ഇതു പ്രകാരം കുപ്പത്തോട് നായർക്ക് ലഭിച്ച ഭാഗത്താണ് കേളോത്ത് തറവാട് പണിതത്. പണ്ടുകാലത്തെ കോട്ടയം തമ്പുരാക്കന്മാർ വയനാട് സന്ദർശനവേളയിൽ കേളോത്ത് തറവാട്ടിൽ താമസിച്ചിരുന്നതായി ചരിത്രം പറയുന്നു.  ബ്രിട്ടീഷുകാരുമായി പോരാട്ടം നടത്തിയിരുന്ന സമയത്ത് കേരളവർമ പഴശ്ശിരാജാ ഈ തറവാട്ടിൽ താമസിച്ചിരുന്നതായും ഒരു ഘട്ടത്തിൽ 32 ആനകളും നിരവധി കുതിരകളും തറവാടിന് സ്വന്തമായുണ്ടായിരുന്നതായും പറയപ്പെടുന്നു.

വീടിനു് നാലുകെട്ടും നടുമുറ്റവും പടിഞ്ഞാറ്റം, തെക്കിനി, കിഴക്കിനി, വടക്കിനി എന്നിങ്ങനെ 4 സൗധങ്ങളുമുണ്ട്. വെട്ടുകല്ലും വെണ്ണക്കല്ലും മുന്തിയ ഇനം മരങ്ങളും ഉപയോഗിച്ചാണ് ഇതിന്റെ നിർമ്മാണം. കേരളീയ വാസ്തുവിദ്യ പ്രകാരം ഒരുക്കിയിരിക്കുന്നു. പാലക്കാട്ടെ വരിക്കാശ്ശേരി മന പോലെ സിനിമാമേഖല ഇവിടവും ചലച്ചിത്രത്തിന്റെ ലൊക്കേഷനായി ഉപയോഗിക്കുന്നു. നൂറുകണക്കിനാളുകൾക്ക് നിരന്നിരിക്കാൻ കഴിയുന്ന കോലായയും വിശാലമായ മുറികളും മൂന്നാമത്തെ നിലയിൽ വിശാലമായ ഹാളുമുണ്ട്. രാജാക്കൻന്മാർ നൽകിയ കട്ടിലും കസേരയും ഇവിടെ ഇന്നും സൂക്ഷിച്ചിട്ടുണ്ട്. കേളോത്ത് സജിയാണ് വീടിന്റെ ഇപ്പോഴത്തെ ഉടമ. വിനോദ സഞ്ചാരികൾക്ക് വീട് കാണാനും ഇവിടെ താമസിക്കാനും സൗകര്യമുണ്ട്. മരമച്ചുകളും പഴയ വാസ്തുരീതികളും അതേപടി നിലനിർത്തിയിരിക്കുന്നു. യാത്രികർക്കായി ആധുനിക സൗകര്യങ്ങളും ഇവിടെ ഒരുക്കിയിട്ടുണ്ട്.

## വിനോദസഞ്ചാരം
നാട്ടുകാരും വിദേശികളും ഇവിടം സന്ദർശിക്കുന്നു. സഞ്ചാരികൾക്കായി താമസം ഭക്ഷണം ഉൾപ്പെടെയുള്ള സൗകര്യങ്ങൾ ഒരുക്കിയിരിക്കുന്നു. വലിയ സംഘങ്ങൾക്കും ഇവിടെ സൗകര്യപ്രദമായി തങ്ങാനുള്ള സൗകര്യമുണ്ട്. തറവാടിന്റെ വിശാലമായ ഇടനാഴികളിലും ചരൽ പാകിയ മുറ്റത്തും ഗാനസന്ധ്യകളുമായി കൂടാൻ സാധിക്കും. തറവാടിന്റെ തന്നെ കൃഷിയിടങ്ങളിൽ സന്ദർശന സൗകര്യവുമുണ്ട്.
## ഇതും കാണുക
വരിക്കാശ്ശേരി മന
## അവലംബം
ചെല്ലഞ്ചിപ്പാലം

വാമനപുരം നദിക്ക് കുറുകെ തിരുവനന്തപുരത്തെ കല്ലറ - നന്ദിയോട് പഞ്ചായത്തുകളെ ബന്ധിപ്പിച്ച് ചെല്ലഞ്ചിയിൽ നിർമ്മിച്ചിരിക്കുന്ന പാലമാണ് **ചെല്ലഞ്ചിപ്പാലം**. നന്ദിയോട്, പനവൂർ, പുല്ലമ്പാറ, കല്ലറ, പാങ്ങോട്, പെരിങ്ങമ്മല പഞ്ചായത്തുകളിലെ ജനങ്ങൾക്ക് പ്രയോജനപ്പെടുന്നതാണ് ഈ പാലം. 

## ചരിത്രം
അരനൂറ്റാണ്ടത്തെ കാത്തിരിപ്പിനൊടുവിലാണ് 2010-ൽ പാലത്തിനായി സർക്കാർ  പണമനുവദിക്കുന്നത്. 2010-ൽ അന്നത്തെ മുഖ്യമന്ത്രി വി.എസ്.അച്യുതാന്ദനാണ് പാലത്തിന് ശിലാസ്ഥാപനം നടത്തിയത്. എന്നാൽ ആദ്യം നിർമ്മാണം ഏറ്റെടുത്ത കൺസ്ട്രക്ഷൻ കോർപ്പറേഷൻ പാലം പണി കൈയൊഴിഞ്ഞതിനെ തുടർന്നും, നിർമ്മാണ പ്രവർത്തനങ്ങൾ നടക്കവേ നബാർഡ് അപ്രതീക്ഷിതമായി പിന്മാറിയത് മൂലവും കുറച്ച് നാളത്തേയ്ക്ക് പണി നിർത്തിവയ്ക്കേണ്ടി വന്നു. സർക്കാർ ഉടമസ്ഥതയിലുള്ള കൺസ്ട്രക്ഷൻ കോർപ്പറേഷൻ പിന്മാറിയതു മൂലം നിർമ്മാണ പ്രവർത്തനങ്ങൾക്ക് താമസമുണ്ടായി. പുതുതായി കരാർ ഏറ്റെടുത്ത കോൺട്രാക്ടർ എസ്റ്റിമേറ്റ് തുക ഉയർത്തണമെന്നാവശ്യപ്പെട്ട് ദീർഘനാൾ പണിമുടക്കു നടന്നു. കരാറുകാരനെ ഒഴിവാക്കി പുതിയ കരാർ നൽകിയപ്പോഴേക്കും നഷ്ടപരിഹാരം ആവശ്യപ്പെട്ട് റോഡ് പണിയാൻ കൃഷിഭൂമി വിട്ടുകൊടുത്തവർ രംഗത്തെത്തി. പിന്നീട്  ഡി.കെ. മുരളി എം.എൽ.എ.യുടെ ഇടപെടലിന്റെ ഫലമായി ഒരു കോടി 92 ലക്ഷം രൂപ അനുവദിച്ചതിനെ തുടർന്ന് പണികൾക്ക് വേഗത കൈവന്നു. 12 കോടിയായിരുന്നു പാലത്തിന്റെ നിർമ്മാണത്തിന് അനുവദിച്ച അടങ്കൽ തുക. എന്നാൽ നിർമ്മാണം പൂർത്തീകരിച്ചത് 14.5 കോടി രൂപയ്ക്കാണ്. 

## പ്രദേശവാസികളുടെ സഹകരണം
പാലത്തിനായി  നിരവധി സ്ഥലവാസികൾ തങ്ങളുടെ പുരയിടം വിട്ടുകൊടുത്തു. പാലത്തിന് അപ്രോച്ച് റോഡ് പണിയാൻ കൃഷിഭൂമി വിട്ടുകൊടുത്തവരും നിരവധിയാണ്.

## ഘടന

നാല് സ്​പാനുകളിലായി 148.24 മീറ്റർ നീളത്തിലും 11.23 മീറ്റർ വീതിയിലും ആണ് പാലം നിർമിച്ചിരിക്കുന്നത്. കൂടാതെ രണ്ട് അബാർട്ട്മെന്റ്സ്, മൂന്ന് ഫില്ലറുകൾ, ഫെൽ ഫൗണ്ടേഷൻ, പാലത്തിന്റെ ഒരുകരയിൽ നിന്നു 700 മീറ്റർ അപ്രോച്ച് റോഡ്, മറുകരയിൽ 300 മീറ്റർ അപ്രോച്ച് റോഡ് എന്നിവയും ഇതിനോടനുബന്ധിച്ച് നിർമ്മാണം നടത്തിയിട്ടുണ്ട്.

## അവലംബം

വർഗ്ഗം:തിരുവനന്തപുരം ജില്ലയിലെ പാലങ്ങൾ
പ്രോക്സി വോട്ട്

സൈനിക- അർദ്ധസൈനിക വിഭാഗങ്ങളിൽ സേവനമനുഷ്‌ഠിക്കുന്നവർക്ക് വോട്ടർ പട്ടികയിലുള്ള മണ്ഡലങ്ങളിൽ വോട്ട് ചെയ്യാനാകുന്നില്ലെങ്കിൽ പകരം പ്രതിനിധിയെ (പ്രോക്സി) നിയോഗിച്ച് വോട്ടു ചെയ്യാൻ അവസരം നൽകുന്ന സംവിധാനമാണ് **പ്രോക്സി വോട്ട്** അഥവാ **മുക്ത്യാർ വോട്ട്**. വോട്ടറുടെ പകരക്കാരനെ സംബന്ധിച്ച അപേക്ഷ ഒന്നാം ക്ളാസ്സ് മജിസ്രേട്ടോ നോട്ടറിയോ സാക്ഷ്യപ്പെടുത്തണം. അപേക്ഷ തിരഞ്ഞെടുപ്പു കമ്മിഷൻ അംഗീകരിച്ചു കഴിഞ്ഞാൽ വോട്ടു ചെയ്യാം. പ്രവാസികൾക്കുകൂടി  ഭാവിയിൽ ഇത്തരത്തിൽ പ്രോക്സി വോട്ട് ചെയ്യുവാനാകുന്നവിധം വോട്ടിംഗ് സംവിധാനം പരിഷ്കാരിക്കുവാനുള്ള നടപടികളുമായി ഇന്ത്യൻ തിരഞ്ഞെടുപ്പ് കമ്മീഷൻ ഇപ്പോൾ മുന്നോട്ട് പോകുന്നുണ്ട്. 

## നിബന്ധനകൾ
* വോട്ടർ പട്ടികയിലുള്ള സൈനികൻ/ അർദ്ധസൈനികൻ നിയോഗിക്കുന്ന അതേ മണ്ഡലത്തിലുള്ള, വോട്ടർ പട്ടികയിൽ പേരുള്ള പ്രതിനിധിക്കാണ് പ്രോക്സി വോട്ട് ചെയ്യാനാകുക.

* വോട്ട് ചെയ്യാൻ നിയോഗിക്കുന്ന പ്രതിനിധിയെ കുറിച്ചുള്ള എല്ലാ വിവരങ്ങളും വ്യക്തമാക്കി കൊണ്ട് തിരഞ്ഞെടുപ്പിന്റെ ആറു മാസം മുൻപ് റിട്ടേണിങ് ഓഫീസർക്ക് അപേക്ഷ നൽകണം.

* ഒരു തവണ നിയോഗിക്കുന്ന പ്രതിനിധിക്ക്, അതേ വോട്ടർക്ക് വേണ്ടി തുടർന്നുള്ള എല്ലാ തിരഞ്ഞെടുപ്പുകളിലും വോട്ട് ചെയ്യാൻ അവസരമുണ്ടാകും.

* ഈ വ്യക്തിയെ മാറ്റാനും വോട്ടർക്ക് അവകാശമുണ്ടാവും. പ്രോക്സി വോട്ടറുടെ പകരക്കാരനെ സംബന്ധിച്ച അപേക്ഷ ഒന്നാം ക്ലാസ് മജിസ്ട്രേട്ടോ നോട്ടറിയോ സാക്ഷ്യപ്പെടുത്തണം. അപേക്ഷ തിരഞ്ഞെടുപ്പു കമ്മിഷൻ അംഗീകരിച്ചു കഴിഞ്ഞാൽ പകരക്കാരനു തിരിച്ചറിയൽ രേഖയുമായി വന്ന് വോട്ടു ചെയ്യാം. 

* പ്രോക്സി വോട്ടിന്റെ പേരിൽ മറ്റാർക്കും വോട്ടറുടെ പേരിൽ വോട്ട് ചെയ്യാൻ സാധിക്കില്ല. വോട്ടെടുപ്പ് നടക്കുന്ന ദിവസം നാട്ടിലുണ്ടാകില്ലെന്ന് ഉറപ്പായ വോട്ടർ ഇതിനു മാസങ്ങൾക്ക് മുൻപേ റിട്ടേണിങ് ഓഫീസർക്ക് പ്രതിനിധിയാരെന്ന് വ്യക്തമാക്കി പ്രോക്സി വോട്ടിന് അനുവദിക്കണമെന്ന് ചൂണ്ടിക്കാട്ടി അപേക്ഷ നൽകിയിരിണം.

* പ്രോക്സി വോട്ടിനായുള്ള അപേക്ഷയോടൊപ്പം നിർദ്ദേശിച്ചിട്ടുള്ള വ്യക്തിക്ക് മാത്രമേ അദ്ദേഹത്തിന്റെ പ്രതിനിധിയായി വോട്ട് രേഖപ്പെടുത്താൻ സാധിക്കുകയുള്ളു. അപേക്ഷയിൽ സൂചിപ്പിച്ചിട്ടുള്ള പ്രതിനിധിക്ക് പകരം ആരു വന്നാലും വോട്ട് ചെയ്യാൻ അവസരം ലഭിക്കില്ല.

## ഭേദഗതികൾ
പ്രവാസികൾക്ക് പ്രോക്സി വോട്ട് സൗകര്യം നൽകാനായി 1950 ലെയും 1951ലെയും ജനപ്രാതിനിധ്യ നിയമങ്ങളിലെ 20, 60 വകുപ്പുകളുടെ ഭേദഗതികൾക്ക് ലോക്സഭ അനുമതി നൽകി. 

## ഭാവിയിൽ പ്രവാസികൾക്കും
പ്രവാസികൾക്കു വിദേശത്തുവച്ചു തന്നെ വോട്ടു ചെയ്യാൻ സൗകര്യം ഒരുക്കണം എന്നാവശ്യപ്പെട്ട് ദുബായിലെ പ്രമുഖ സംരംഭകൻ കൂടിയായ ഡോ. വി. പി. ഷംഷീർ സുപ്രീംകോടതിയിൽ ഹർജി നൽകിയതിനെ തുടർന്ന്, ഇക്കാര്യത്തിൽ കേന്ദ്രസർക്കാരിന്റെ നിലപാടു വ്യക്തമാക്കാൻ സുപ്രീംകോടതി നിർദ്ദേശിച്ചിരുന്നു.  ഇതിൻ പ്രകാരം പാർലമെന്റിന്റെ 2017 ലെ  ശീതകാലസമ്മേളനത്തിൽ ഈ ബിൽ കൊണ്ടുവരുമെന്ന് സുപ്രീം കോടതിയിൽ കേന്ദ്രസർക്കാർ ഉറപ്പു നൽകി.  

കേരളത്തിൽ ഓരോ നിയമസഭാ നിയോജകമണ്ഡലത്തിലും കുറഞ്ഞത് 15000 പ്രവാസി വോട്ടർമാരെങ്കിലും ഉണ്ടാവും എന്നാണ് സെൻറർ ഫോർ ഡെവലപ്മെൻറ് സ്റ്റഡീസ് നടത്തിയ പഠനം പറയുന്നത്. പ്രവാസി മലയാളികളുടെ എണ്ണം 30 ലക്ഷം വരും എന്നാണ് കണക്കാക്കുന്നത്.

## ഇതും കാണുക
വോട്ട്

തപാൽ വോട്ട്

കംപാനിയൻ വോട്ട് (സഹായിവോട്ട്)

ഓപ്പൺ ബാലറ്റ്
## അവലംബം


വർഗ്ഗം:തിരഞ്ഞെടുപ്പ്
പയ്യന്നൂർ താലൂക്ക്

കേരളത്തിൽ കണ്ണൂർ ജില്ലയിലെ, 2018 ൽ നിലവിൽവന്ന ഒരു താലൂക്കാണ് **പയ്യന്നൂർ താലൂക്ക്**. തളിപ്പറമ്പ്‌ താലൂക്കിലെ രാമന്തളി, പയ്യന്നൂർ, വെള്ളൂർ (കണ്ണൂർ), കോറോം, കരിവെള്ളൂർ, പെരളം, കാങ്കോൽ, ആലപ്പടമ്പ്, എരമം, പെരിന്തട്ട, കുറ്റൂർ, വെള്ളോറ, പെരിങ്ങോം, വയക്കര, തിരുമേനി, പുളിങ്ങോം എന്നീ പതിനാറ് വില്ലേജുകളും കണ്ണൂർ താലൂക്കിലെ കുഞ്ഞിമംഗലം, മാടായി, ഏഴോം, ചെറുതാഴം, കടന്നപ്പള്ളി, പാണപ്പുഴ എന്നീ ആറ് വില്ലേജുകളും അടക്കം 22 വില്ലേജുകൾ ഉൾപ്പെടുത്തിയാണ് പയ്യന്നൂർ താലൂക്ക് രൂപീകരിച്ചത്. കണ്ണൂർ ജില്ലയുടെ എറ്റവും വടക്കേയറ്റത്തുള്ള താലൂക്കാണിത്. 513.52 ചതുരശ്ര കിലോമീറ്റർ ആണ് വിസ്തീർണം. 2011-ലെ സെൻസസ് പ്രകാരം താലൂക്കിൽ 3,50,836 ആണ് ജനസംഖ്യ. ഇതിൽ 17603 പട്ടികജാതിക്കാരും 2602 പട്ടികവർഗ്ഗക്കാരുമാണ്. ഇത് ജനസംഖ്യയുടെ 5.76 % വരും. മലയോര മേഖലകളായ പുളിങ്ങോം, വയക്കര, തിരുമേനി, പെരിന്തട്ട തുടങ്ങിയ വില്ലേജുകളിലാണ് പട്ടികവർഗ്ഗക്കാർ കൂടുതലായും താമസിക്കുന്നത്. പയ്യന്നൂരിലെ  മിനി സിവിൽ സ്‌റ്റേഷൻ കെട്ടിടത്തിലാണ് താലൂക്കിന്റെ ആസ്ഥാനം പ്രവർത്തിക്കുന്നത്. കണ്ണൂർ, തളിപ്പറമ്പ്, ഇരിട്ടി, തലശ്ശേരി എന്നിവയാണ്‌ ജില്ലയിലെ മറ്റു താലൂക്കുകൾ.

## അവലംബം

വർഗ്ഗം:കണ്ണൂർ ജില്ലയിലെ താലൂക്കുകൾ
ഓഡിയോളജി

**ഓഡിയോളജി** അഥവാ **ശ്രവണവിജ്ഞാനം** (Audiology) എന്നത് കേൾവിശക്തി, കാതിന്റെഘടന, കേൾവിരോഗങ്ങൾ, ശ്രവണ അപാകതകൾ, കേൾവിക്കുറവ്, കേൾവി സഹായികൾ തുടങ്ങിയവയെക്കുറിച്ചുള്ള പഠനമാണ്. ഉടലിന്റെ തുലനത്തിനു കാത് വഹിക്കുന്ന പങ്കും ഈ പഠനശാഖയിൽ ഉൾപ്പെടുന്നു. പറച്ചിൽകേടുകൾ (ഭാഷണവൈകല്യം) പോലെ  കേൾവിക്കുറവുകാരണം ഉണ്ടാകുന്ന മറ്റ് വൈകല്യങ്ങളും ഈ പഠനശാഖയുടെ പരിഗണയിൽ വരും. അത്തരം ആളുകളെ സഹായിക്കുകയും പുനരധിവാസം പോലുള്ള പ്രവർത്തനങ്ങളും വിശാലമായ അർത്ഥത്തിൽ ഇവിടെ പഠിക്കപ്പെടുന്നു.

## ഇതുകൂടി കാണുക
* കാത്
* കേൾവി

## അവലംബം

## പുറത്തേക്കുള്ള കണ്ണികൾ

വർഗ്ഗം:ഓഡിയോളജി
ഓപ്പൺ ബാലറ്റ്

ഇന്ത്യയിൽ രാജ്യസഭാ തിരഞ്ഞെടുപ്പ് നടപടിക്രമങ്ങളിൽ **ഓപ്പൺ ബാലറ്റ്** സംവിധാനമുണ്ട്. പാർട്ടി നിശ്ചയിച്ച സ്ഥാനാർത്ഥിക്കു തന്നെയാണ് എം.എ.എമാർ വോട്ടു ചെയ്‌തതെന്ന് ഉറപ്പാക്കാനാണ് ഈ സംവിധാനം. ഇവിടെ, ഓരോ പാർട്ടിയും നിയോഗിക്കുന്ന ഇലക്ഷൻ ഏജന്റിന് എം.എ.എയുടെ വോട്ടിംഗ് പ്രിഫറൻസ് കാണാം. പാർട്ടികൾ മറുകക്ഷികളിൽ നിന്ന് എം.എ.എമാരെ വിലയ്‌ക്കു വാങ്ങുന്നത് തടയാനാണ് ഈ സമ്പ്രദായം.  

## ഓപ്പൺ ബാലറ്റ് എന്നാൽ ഓപ്പൺ വോട്ടല്ല
 
ഇന്ത്യയിലെ തിരഞ്ഞെടുപ്പ് ചട്ടത്തിൽ **'ഓപ്പൺ വോട്ട്**' എന്ന ഒരു സംവിധാനമേയില്ല.  എന്നാൽ, സ്വന്തമായി വോട്ട് ചെയ്യാൻ സാധിക്കാത്തവർക്ക് ഒരു സഹായിയെ തേടാം (കംപാനിയൻ വോട്ട്). ഇതാണ് ഓപ്പൺ വോട്ട് എന്ന പേരിൽ 2019 ലെ പതിനേഴാം ലോക്സഭാ തെരഞ്ഞെടുപ്പിൽ കേരളത്തിൽ ചില പ്രദേശങ്ങളിൽ തെറ്റിദ്ധാരണയ്ക്ക് ഇടയാക്കിയത്. 

എനാൽ നൈജീരിയ തുടങ്ങിയ രാജ്യങ്ങളിൽ  വോട്ടർക്ക് ഓപ്പൺ വോട്ട് ചെയ്യാൻ വകുപ്പുണ്ട്. ആർക്കാണ് വോട്ട് രേഖപ്പെടുത്തേണ്ടതെന്ന് പറഞ്ഞുകൊടുത്താൻ മാത്രം മതി. പൂർണമായും ഓപ്പൺ.!
## ഇതും കാണുക

വോട്ട്

തപാൽ വോട്ട്

കംപാനിയൻ വോട്ട് (സഹായിവോട്ട്)

പ്രോക്സി വോട്ട്

## അവലംബം


വർഗ്ഗം:തിരഞ്ഞെടുപ്പ്